Hoff Bump: Rhys Llywelyn James\nYn y bedwaredd yn y gyfres o gofnodion sy'n olrhain rhai o uchafbwyntiau seiclo Cymru drwy lygaid seiclwyr Cymru, Rhys Llywelyn James o Beicio Cymru sy'n ein tywys i bum lleoliad o'i ddewis. Mwynhewch!\n1. Nant Gwynant (i Pen y Pass)\nPam?: Mi oedd byw yn Deiniolen, ac yn ganol ardal mynyddig, pan mi oeddwn yn tyfy fyny yn hynod o wych i feicwyr. Y reid hir gyntaf wnes i ar y beic oedd y cwrs isod – mynd am Gaernarfon o adref ac yna trwy Waunfawr, Rhyd Ddu, Beddgelert cyn taclo y ddringfa. Lŵp hynod o braf ac o gwmpas ddwy awr o feicio – perffaith. Hyd yn oed gwell, mae yna gaffi yn Nant Gwynant ei hyn, o gwmpas 2 filltir cyn cychwyn y dringfa, esgus perffaith i stopio ac i gafael ar bach o egni. Mae dringfa o Nant Gwynant i fyny am Pen y Pass yn raddol, sydyn a just y fath o ddringfa dwi’n mwynhau – tempo sydyn ac o gwmpas 20 munud o hyd. Mae’r ddringfa yn fy atgoffa i o fy nyddiau iau ar y beic, yn mynd o gwmpas y cwrs ar ol Ysgol, neu ar benwythnos gyda’r ffrindiau. Mi oedd yna hefyd ras time trial yn yr haf yno – rhywbeth oeddwn wastad yn edrych ymlaen i wneud.\nLink i’r segment: https://www.strava.com/segments/10710551?filter=overall\n2. Fachwen i Marchlyn\nPam?: Y ddringfa lleol, ac hefyd, yr un anodda o gwmpas. Pellter byr o’r ty lawr i Brynrefail a seibiant sydyn wrth yml Llyn Padarn – llun isod. Os ydych chi eisiau gweld eich lefel ffitrwydd, hwn yw’r dringfa i’w wneud. Mae’r cilomedr olaf yn 11% gyfartaledd ar Fachwen efo yr 'maximum' yn cyrraedd 20% tua’r top. Mae yna rhywfaint o seibiant ar ol cyrraedd y top cyn mynd am giat Marchlyn, a wedyn mae hi’n hunllef yr holl ffordd i’r top. Mae’n ddringfa braf (mewn ffordd), ac reit ar fy stepen ddrws – nunlle gwell na adref! A gyda caffi newydd ar top Fachwen, esgus go dda am seibiant.\nLink i’r segment: https://www.strava.com/segments/15049111?filter=overall\n3. Castell Coch/Mynydd Caerffili\nPam?: Ers symud lawr i’r brifddinas yn 2015, roedd angen i mi ffeindio ffyrdd newydd i feicio. Oni’n poeni braidd fy mod i ddim am gael dringfa da yma, ond mae’na ddigon o dringfeydd o amgylch Gaerdydd. Tydi hi ddim y cwrs hiraf, ond mae yna digon o ddringo ynddi a digon o gyfleoedd gwneud mwy na un lŵp os dymunwch ☺\nMewn ffordd, mae hi’n 2 ddringfa; yr gyntaf allan o Tongwynlais pasio Castell Coch. Gwastad yw hon, ond mae hi’n cynyddu mewn graddiant fel dachi’n mynd ymlaen. Ffordd cul a ardal coedwigoedd, mae’n dringfa braf ar darmac newydd hefyd. Mae yna rhaid disgyn lawr i Gaerffili cyn troi am y castell – seibiant sydyn cyn yna mynd fyny’r allt o 9% gyfartaledd. Wedi eu rasio yn Tour of Britiain, mae’r segment Strava yn llawn beicwyr professiynol a mae’n diddorol cael cymharu amseroedd. Mi nai wastad trio cael dringfa Mynydd Caerffili mewn, mae’n ffordd braf o orffan cyn fflio lawr nol am Gaerdydd. Yn amlwg, os yda chi am fynd fyny o Gaerffili o Gaerdydd, fydd rhaid chi fynd ar ei ochr fwyaf serth – i be fynd ffordd arall?!\n4. Nant y Moch\nPam?: Oni’n arfer mynd drosodd i Gwyl Seiclo Aber efo’r rhieni, ond ers dechrau gweithio efo Beicio Cymru, dwi wan yna yn flynyddol sydd yn hynod o wych cael bod yn rhan o’r digwyddiad. Mae’r rhieni dal i ddod hefyd, sydd yn well fyth. Mae’r Sportive ar y dydd Sul yn ffordd dda o orffen yr penwythnos, a dwi wastad yn mwynhau gwenud hi. Mae hi’n gwrs heriol ofnadwy ac yn fynyddig ofnadwy, ond yn siwtio fi i’r dim.\nY ddringfa nesaf yw dringfa Nant-y-Moch. Gyda’r ddringfa dros 5 milltir o hyd ac o 4% gyfartaledd, mae’n hynod o braf. Tydi’r ffordd ddim y fwyaf rhwydd, on os rhywbeth, mae’n gwneud y dringfa yn well. Dim byd rhy anodd, ond mi fyswn yn argymell i bawb ei wneud – hynod o wych a hwyl. Gyda golygfa hynod o wych tua’r copa – ond llawer mwy o ddringo i fynd yn y sportive!\n5. Pen y Pass\nElla mod i’n ‘biased,’ ond mae dringfeydd tua adref yn rhai wych (ella hefyd mod i’n methu adref gan fy mod i’n sownd yn Gaerdydd am dipyn).\nMae'n debyg mai Pen y Pass yw’r dingfa dwi wedi eu dringo fwyaf yn ôl adref. Gyda'r brig dim ond 10 milltir o'r tŷ, mae'n berffaith ar gyfer taith gyflym lle gallwch chi lladd eich hun heb fod yn bell o adref. Mae'r ddringfa ei hun ychydig dros 3 milltir ar gyfartaledd o 5%, ond mae'r hanner olaf yn fwy serth. Rwyf wedi gwneud ychydig o dreialon amser ar y dringfa, fel y gwelir ar y lluniau. Mae cymaint o leoedd y gallwch chi fynd ar ôl y ddringfa, neu gallwch chi fynd yn ôl i lawr (rwy'n credu fy mod i wedi taro 50mya unwaith, gymaint o hwyl i’w gael lawr). Unwaith eto, mae wedi cael ei ddefnyddio ar Daith Prydain gwpl o weithiau, ac mae’n diddorol pan gymharwch eich amser â’r pro’s (pan oeddent yn ei reidio’n weddol araf hefyd rwy’n dychmygu!). Mae Pen y Pass yn ddringfa braf, ac mae'n bendant o fewn fy 5 uchaf. Mae'n debyg bod cymaint o Gymru eto i'w weld, a gyda fy hun bellach yn byw yng Nghaerdydd, dwi byth yn cymryd yn ganiataol fy mod i'n gallu mynd yn ôl adref a taclo'r dringfeydd.\nDiolch o galon i Rhys am gyfrannu i gofnod yr wythnos hon, a cofiwch - os hoffech chi fod y nesaf, anfonwch DM ar Twitter i @cycling_dragon neu beth am e-bostio yddwyolwyn@gmail.com.


Gwneuthurwyr a chyflenwyr ffabrig rhwyll tyllog polyester China DTY | Huasheng\nMae gan y ffabrig rhwyll polyester DTY hwn, ein rhif erthygl FTT10267, rwyll dyllog unigryw. Mae hwn yn ffabrig rhwydi anadlu a meddal. Ar yr un pryd, oherwydd nodweddion technegol edafedd DTY, mae ganddo ychydig o ymestyn.\nGyda strwythur rhwyll tyllog ac ymddangosiad trwodd, mae'r ffabrig rhwyll tyllog polyester DTY hwn yn addas ar gyfer leinin gwisgo achlysurol, siorts athletaidd, ac eitemau eraill o ddillad hamdden.\nBlaenorol: Ffabrig rhwyll llygadlys pêl-droed polyester\nNesaf: Ffabrig leinin rhwyll polyester DTY gyda rhwyllau diemwnt\nFfabrig Rhwydo Rhwyll Gain\nDri ffitio rhwyll llygad adar birdeye 100% polyester fa ...\nFfabrig leinin rhwyll polyester DTY gyda diemwnt m ...\nFabr net rhwyll dyletswydd trwm polyester o ansawdd uchel ...\nFfabrig rhwyll llygad adar 100% wedi'i wau polyester ...


SPURRELL (TEULU), Caerfyrddin | Y Bywgraffiadur Cymreig\nSPURRELL (TEULU), Caerfyrddin\nY cyntaf o'r Spurrelliaid i ddyfod i dref Caerfyrddin oedd JOHN SPURRELL, o Bath, arwerthwr ac arolygydd stad un o deuluoedd y Manseliaid. Ymsefydlodd ef a'i wraig Sarah (Singers) yn Lower Market Street (Hall Street yn ddiweddarach) yn chwarter olaf y 18fed ganrif. Mab iddynt hwy oedd RICHARD SPURRELL, clerc i ustusiaid heddwch Sir Gaerfyrddin, a briododd Elizabeth Margaretta, merch Thomas Thomas, Frowen, gerllaw Llanboidy.\nWILLIAM SPURRELL (1813 - 1889), argraffydd a chyhoeddwr\nTrydydd mab Richard ac Elizabeth Spurrell. Ganwyd 30 Gorffennaf 1813 yn 13 Quay Street. Cafodd ei addysg (1821-9 neu 1830) yn ysgol ramadeg y frenhines Elisabeth, Caerfyrddin. Prentisiwyd ef gyda John Powell Davies, 58 King Street, Caerfyrddin, 1 Tachwedd 1830. Aeth i Lundain, 27 Gorffennaf 1835, i weithio yn swyddfa argraffu a chyhoeddi Bradbury ac Evans. Dychwelodd i Gaerfyrddin ar 26 Awst 1840 ac agorodd swyddfa argraffu yn Spurrell's Court yn y flwyddyn honno ac yn King Street yn 1841. O hynny ymlaen bu'n brysur yn argraffu a chyhoeddi llyfrau, rai ohonynt yn gyfrolau mawr, e.e. geiriadur Cymraeg-Saesneg yn 1848 a'r un Saesneg-Cymraeg yn 1853. Cafwyd ail argraffiad o'r gramadeg Cymraeg yn 1853. Daeth yn olygydd a pherchennog Yr Haul yn 1857 (rhifyn cyntaf, Ionawr 1857), gan barhau i'w gyhoeddi hyd 1884. Cychwynnodd Y Cyfaill Eglwysig yn 1862. Cyhoeddodd Carmarthen and its Neighbourhood yn 1860 (ail arg. yn 1879), a llyfr gwersi Cymraeg yn 1881. Gan ei fod yn berchennog gwasg argraffu bwysig nid ydyw'n syn deall fod gwŷr fel Daniel Silvan Evans, Morris Williams (‘Nicander '), John Rowlands (‘Giraldus '), etc., ymhlith ei lu cyfeillion a chydnabod ledled Cymru. Priododd, 1846, Sarah, ferch Evan Walter, Brynbach. Cododd ddau fab yn glerigwyr ac un yn feddyg; fe'i dilynwyd yn ei fusnes gan fab arall, sef Walter Spurrell. Bu farw 22 Ebrill 1889.\nWALTER SPURRELL (1858 - 1934), argraffydd a chyhoeddwr\nGanwyd 19 Medi 1858, mab y William Spurrell diwethaf. Cafodd yntau ei addysg yn ysgol ramadeg y frenhines Elisabeth, Caerfyrddin, cyn mynd i ysgol yr eglwys gadeiriol yn Nhyddewi ac wedyn i'r Liverpool College. Wedi gadael yr ysgol aeth i fusnes ei dad, gan ddangos cyn bo hir ei fod yntau yn argraffydd ag iddo'r un safonau uchel. Priododd, 19 Medi 1893, Florence Mary, merch Frederick William Turner, Stoke Newington. Fel ei dad, cymerth Walter Spurrell lawer o ddiddordeb yn nhref a sir Caerfyrddin ac mewn mudiadau cenedlaethol. Cadwodd ymlaen y cysylltiad â chyhoeddiadau yr Eglwys yng Nghymru a gychwynnwyd gan ei dad. Ymysg gweithiau eraill a argraffwyd yng ngwasg William Spurrell gellir enwi 14 cyfrol y West Wales Records (1911-29) a Chylchgrawn Cymdeithas Lyfryddol Cymru. Yr oedd yn un o sylfaenwyr Cymdeithas Hynafiaethol sir Gaerfyrddin.\nI lu o Gymry cysylltir enw Walter Spurrell â ‘Geiriadur Bodfan, sef y geiriadur a gyhoeddodd William Spurrell wedi ei ddiwygio gan John Bodfan Anwyl. Cafwyd y 6ed argraffiad, sef ‘First Anwyl Edition,’ y gwaith Cymraeg-Saesneg, yn 1914, a 7fed argraffiad, sef ‘First Anwyl Edition,’ y gyfrol Saesneg-Cymraeg, yn 1916. Cafwyd amryw argraffiadau o'r ddau waith ar ôl hyn ynghyd ag argraffiad poced (y cyntaf yn 1919). Bu Walter Spurrell farw 23 Ebrill 1934.\nSeiliwyd y nodyn uchod bron yn gyfan gwbl ar The House of Spurrell. By the Spurrell Family — y teitl ar y clawr yw W. Spurrell and Son, 1840-1940.\nErthygl Wicipedia: William Spurrell\nArchifau LlGC: Spurrell Family Papers,\nGwasanaeth Archifau Sir Gaerfyrddin: Messrs Spurrell and Son Printers Records\nDavies, W. Ll., (1953). SPURRELL (TEULU), Caerfyrddin. Y Bywgraffiadur Cymreig. Adferwyd 4 Gor 2020, o https://bywgraffiadur.cymru/article/c-SPUR-CAE-1775


Llywodraeth Cymru yn cyflwyno gwelliant i Fil er mwyn diogelu hawliau gweithwyr yn y sector cyhoeddus | LLYW.CYMRU\nLlywodraeth Cymru yn cyflwyno gwelliant i Fil er mwyn diogelu hawliau gweithwyr yn y sector cyhoeddus\nWrth i Fil yr Undebau Llafur fynd ar ei hynt drwy'r Cynulliad Cenedlaethol er mwyn sicrhau bod y trefniadau presennol ar gyfer gwasanaethau cyhoeddus datganoledig yn parhau'n ddigyfnewid.\nWrth i Fil yr Undebau Llafur fynd ar ei hynt drwy'r Cynulliad Cenedlaethol, bydd Llywodraeth Cymru yn diwygio'r Bil yn ystod Cam2, er mwyn sicrhau bod y trefniadau presennol ar gyfer gwasanaethau cyhoeddus datganoledig yn parhau'n ddigyfnewid.\nUnwaith y daw Bil yr Unedau Llafur (Cymru) yn ddeddf, bydd yn gwrthdroi effeithiau rhai o'r darpariaethau yn Trade Union Act 2016 Llywodraeth y DU, a hynny er mwyn diogelu a hyrwyddo’r model llwyddiannus sydd gennym yng Nghymru o weithio ar sail partneriaethau cymdeithasol.\nByddai Bil Cymru, sydd wedi'i gyflwyno gan Lywodraeth Cymru, yn datgymhwyso rhannau o Ddeddf y DU, i'r graddau y maent yn ymdrin â gwasanaethau cyhoeddus fel y GIG, addysg, llywodraeth leol a'r gwasanaeth tân – sydd i gyd yn gyfrifoldebau i Gynulliad Cenedlaethol Cymru.\nGwnaed y penderfyniad i gyflwyno gwelliant i'r Bil ar ôl i Lywodraeth y DU gynnal ymgynghoriad am ddirymu'r sefyllfa gyfreithiol bresennol lle nad yw cyflogwyr yn cael defnyddio gweithwyr dros dro yn lle staff sy'n gweithredu'n ddiwydiannol.\nByddai hynny'n gymwys i weithredu diwydiannol gan weithwyr ym mhob sector, gan gynnwys gweithwyr a gyflogir yn y sector cyhoeddus yng Nghymru.\nMae Llywodraeth Cymru wedi cynnal ymgynghoriad, gan ofyn a ddylid cadw’r sefyllfa fel y mae ar hyn o bryd yn y gwasanaethau cyhoeddus datganoledig. Ar ôl yr ymgynghoriad hwnnw, mae wedi penderfynu diwygio Bil yr Undebau Llafur er mwyn atal Llywodraeth y DU rhag deddfu yn y maes hwn.\nWrth siarad cyn y ddadl Cam 1 a fydd yn cael ei chynnal heddiw, dywedodd Ysgrifennydd y Cabinet:\n“Rydyn ni wedi dweud ers tro byd bod safbwynt Llywodraeth y DU yn hyn o beth yn wrthgynhyrchiol ‒ bydd yn arwain at anghydfodau hirfaith, mwy o wrthdaro a mwy o darfu ar rai o'r gwasanaethau cyhoeddus hanfodol sy'n cael ei defnyddio gan y bobl fwyaf agored i niwed.\n"Er nad yw Llywodraeth y DU wedi deddfu ar weithwyr asiantaethau eto, rydyn ni wedi cymryd y camau angenrheidiol i sicrhau, os bydd hi'n dewis gwneud hynny, na fyddai unrhyw effaith ar wasanaethau cyhoeddus datganoledig ac y byddai'r sefyllfa gyfreithiol bresennol yn parhau’n ddigyfnewid. Rydyn ni'n gweithredu er mwyn cadw'r status quo.\n"Mae'n Bil ni a'r gwelliant rydyn ni'n ei gyflwyno wedi cael cefnogaeth glir iawn Pwyllgor Cymunedau, Cydraddoldeb a Llywodraeth Leol y Cynulliad, ac mae cefnogaeth gref i'r traddodiad balch sydd gennym yma yng Nghymru o weithio ar sail partneriaethau cymdeithasol adeiladol Dydyn ni ddim yn barod i weld y bartneriaeth honno'n cael ei pheryglu.


Wythnos yng Nghymru Fydd - ym Mhatagonia - Carl Morris\nCofnodwyd ar Friday December 28th, 2012 Friday November 17th, 2017 gan Carl Morris\nMae Gruff Rhys yn dweud:\n[…] Yn ystod ymweliad ar Gaiman yn y ffilm dwi’n cyfeirio at y reddf ddynol/ddynesol/fynwesol (?) sy’n galluogi ieithoedd i barhau er gwaethaf gormes. Barn optimistaidd (fyrbwyll efallai) ydi hon yn amlwg – gan mai iaith atodol ydi’r Gymraeg bellach o fewn y gymuned leiafrifol wledig Gymreig ym Mhatagonia.\nBeth sy’n arswydus ydi fod union yr un broses yn digwydd bellach yn ardaloedd gwledig Cymru fel y tanlinellwyd gan y cyfrifiad diweddar. Bod perygl – yn nghadernleoedd yr iaith, i’r Gymraeg ddatblygu mewn i iaith atodol – nad yw’n cael ei defnyddio heblaw i’w hymarfer yn achlysurol mewn cyd destun diwyllianol.\nY gwahaniaeth mawr yng Nghymru wrth gwrs ydi y dylsem fod yn deddfu, arianu a chynllunio i atal hyn rhag digwydd. Mae’r grym gennym bellach, ond efallai ddim y meddylfryd. Ond mae gennym y dewis – sy’n rywbeth sy’n anoddach i’w weithredu yn yr Ariannin. […]\nMae’r dyfyniad yn dod o gofnod hirach am ei ffilm Separado.\nCategorïauiaith TagiauGruff Rhys, iaith, Patagonia\n3 Ateb i "Wythnos yng Nghymru Fydd – ym Mhatagonia"\nFriday December 28th, 2012 yn 09:45 AM\nDiolch Carl. Dwi’n cael trafferth gyda’r linc i’r cofnod hirach.\nFriday December 28th, 2012 yn 02:43 PM\nTuesday January 8th, 2013 yn 12:21 AM\nDiolch yn fawr am rannu hwn. Fethais i’r cofnod ganddo. Sdwff gwych!\nCofnod BlaenorolBlaenorol BBC Newyddion: amser cyhoeddi fel problem ‘dan y cownter’\nCofnod NesafNesaf Y Bont: cwrdd â Kye a Dwynwen (Theatr Genedlaethol)


Prifysgol Cymru Y Drindod Dewi Sant yn edrych ymlaen at Noson Wobrwyo Cynnal Cymru\nDdydd Iau yma (Tachwedd 17eg), bydd enwau enillwyr Gwobrau Cynnal Cymru 2016 yn cael eu cyhoeddi mewn digwyddiad yn y Senedd - digwyddiad y mae Prifysgol Cymru Y Drindod Dewi Sant yn falch i fod yn rhan ohono fel cyfranogwr, noddwr ac enwebydd.\nMae Gwobrau 2016 yn uchafbwynt yng nghalendr digwyddiadau Cyswllt Cynnal, gan ddod â dros 150 o arweinwyr busnes, arloeswyr, arloeswyr cymunedol, addysgwyr a’u timau at ei gilydd. Bydd y digwyddiad yn dathlu rhagoriaeth cynaliadwyedd, arloesi ac arweinyddiaeth ar draws Cymru gyfan mewn ystod o wahanol gyd-destunau.\nCafodd y rhestr fer ei llunio gan banel arbenigol o feirniaid ac mae Cynnal Cymru bellach wedi derbyn dros 11,300 o bleidleisiau unigol gan y cyhoedd. Dyma gyfle gwych i gydnabod y bobl, prosiectau a sefydliadau arloesol ac ysbrydoledig sy'n arwain ym maes cynaliadwyedd.\nMae cynaliadwyedd yn rhan greiddiol o Brifysgol Cymru Y Drindod Dewi Sant ac yn un o werthoedd craidd y sefydliad, felly mae’r Brifysgol yn falch tu hwnt i fod yn gysylltiedig â Gwobrau Cynnal Cymru unwaith eto eleni, gyda Dr Jane Davidson, Dirprwy Is-ganghellor y Brifysgol ar gyfer Cynaladwyedd ac Ymgysylltu, yn siaradwr gwadd ar gyfer y noson.\nDr Jane Davidson hefyd yw Cyfarwyddwr Sefydliad arloesol y Brifysgol ar gyfer Arfer Cynaliadwy, Arloesi ac Adnoddau Effeithiolrwydd (INSPIRE).\nMae INSIPRE yn sicrhau bod cynaliadwyedd yn rhan annatod o ddiwylliant, campysau a chwricwlwm y Brifysgol gan sicrhau bod ein myfyrwyr a graddedigion yn datblygu'r sgiliau a'r rhinweddau sydd eu hangen gan gyflogwyr a'r gymdeithas ar draws y byd\nMae’r Brifysgol hefyd yn noddi'r categori Eiriolydd Cynaliadwyedd ac yn hynod falch o fod wedi’i henwebu ar gyfer prosiectau mewn dau gategori arall.\nMae prosiect GWLAD y Brifysgol (Tyfu Gweithluoedd trwy Ddysgu a Datblygu) yn fenter dysgu yn y gweithle gyffrous ac wedi cael ei henwebu yn y categori Addysg Bellach / Uwch Cynaliadwy.\nCafodd GWLAD ei lansio ym mis Tachwedd 2015 fel prosiect o fewn Athrofa Cymru ar gyfer Dysgu Seiliedig ar Waith sy’n rhan o Brifysgol Cymru Y Drindod Dewi Sant. Nod y prosiect yw ceisio ymgysylltu â'r sector preifat a'r trydydd sector yn Ne a Gorllewin Cymru i gyflwyno addysg wirioneddol gynaliadwy drwy gefnogi oedolion o bob oed a phrofiad i ymgysylltu ag addysg uwch.\nMae'r prosiect GWLAD yn hyrwyddo cymunedau mwy ffyniannus, cyfartal, a gwydn yng Nghymru drwy ganolbwyntio ar themâu e.e. tlodi ac allgau cymdeithasol, cyfle cyfartal, a datblygu cynaliadwy.\n"Rydym wrth ein bodd bod y prosiect GWLAD, fel rhan o’r Athrofa Dysgu Seiliedig ar Waith, wedi ei enwebu yn y categori Sefydliad Addysg Bellach / Addysg Uwch Cynaliadwy yng Ngwobrau Cynnal Cymru eleni," meddai Stephanie Meyer, Darlithydd ar y prosiect.\n"Mae prifysgolion ledled Cymru yn arwain y ffordd o ran gwneud newidiadau cynaliadwy i'n harferion a'n rhaglenni, ac ry’n ni’n yn credu bod y prosiect GWLAD yn gynrychiolaeth unigryw o'r newidiadau hyn ar waith. Drwy ddod ag addysg uwch ar lefel israddedig ac uwchraddedig yn uniongyrchol i mewn i'r gweithle, mae’r prosiect arloesol hwn yn gweithio i fynd i'r afael, nid yn unig â chynaliadwyedd amgylcheddol, ond hefyd cynaladwyedd cymdeithasol ac economaidd cymunedau De a Gorllewin Cymru," ychwanega.\nMae gwaith prosiect arall sy'n gysylltiedig â'r Brifysgol hefyd wedi cael ei enwebu ar gyfer Gwobr Cynnal Cymru - y tro hwn yn y categori Gwasanaethau Cyhoeddus Cynaliadwy.\nMae swyddfa'r Comisiynydd Heddlu a Throseddu De Cymru wedi’i enwebu am ei waith gyda Help Point - cynllun sy’n weithredol yn Abertawe ac yn un sy’n uchel iawn ei barch. Mae cynllun Help Point yn cael ei ariannu gan y Comisiynydd ac yn cael ei weithredu gan Ambiwlans Sant Ioan, Heddlu De Cymru ochr yn ochr â myfyrwyr sy'n gwirfoddoli o Brifysgol Cymru Y Drindod Dewi Sant.\nDdechreuodd cynllun Help Point ‘nôl ym mis Medi 2014, ac mae’n weithredol ar nosweithiau Mercher a Sadwrn nos yn ogystal ag ar nosweithiau Gwener allweddol a gwyliau banc. Pwrpas y cynllun yw helpu pobl sy'n agored i niwed, sydd wedi'u hanafu neu wedi meddwi gyda'r nos Abertawe, a hyd yn hyn, mae wedi delio â bron i 2,000 o bobl.\nMae'r myfyrwyr yn chwarae rhan hanfodol wrth batrolio'r ardal, gan weithio gyda staff y drysau, yr heddlu a theledu cylch cyfyng i nodi ‘rheiny y gallai cael eu niweidio.\nDywed Bronwen Williams, darlithydd Gwasanaethau Cyhoeddus yn y Brifysgol sydd hefyd yn rhan o'r tîm strategaeth Help Point, ei bod yn hynod o falch o'r cynllun ac o’r myfyrwyr Gwasanaethau Cyhoeddus sy'n gweithio'n ddiflino i sicrhau bod Help Point yn llwyddiant mawr.\n"Mae'r enwebiad hwn yn gymeradwyaeth o waith Help Point ac yn esiampl, unwaith eto o arfer da," meddai Bronwen.\n"Mae'r Help Point yn enghraifft ardderchog o weithio ar draws asiantaethau. Dros y ddwy flynedd ddiwethaf, mae nifer o sefydliadau wedi bod yn rhan o lwyddiant y cynllun. Ers ei sefydlu, bu gostyngiad yn nifer derbyniadau unedau Damweiniau ac Achosion Brys; gostyngiad yn y nifer o ambiwlansys i ganol y ddinas a lleihad yn yr amser y mae swyddogion yr heddlu yn cael eu cymryd oddi ar Stryd y Gwynt. Mae'r niwed posibl i bobl hefyd wedi gostwng yn sylweddol, diolch i gynllun Help Point.\n"Dyma enghraifft wych o sefydliadau'r sector cyhoeddus yn gweithio gyda'i gilydd i leihau effaith economi’r nos ar y gwasanaethau brys. Mae hefyd yn dangos sut y gall gwirfoddolwyr helpu sefydliadau yn y sector cyhoeddus i ddarparu gwasanaethau gwell," ychwanega Bronwen Williams.\nI gael rhagor o wybodaeth ynglŷn â Gwobrau Cynnal Cymru ac i gael rhestr lawn o’r enwebiadau, ewch i http://www.cynnalcymru.com/2016-finalist/


Y cynnig Gofal Plant | Working Wales\nMae cynnig gofal plant Llywodraeth Cymru i Gymru yn helpu rhieni sy’n gweithio, yn cefnogi eich dewisiadau cyflogaeth ac yn lleihau costau gofal plant.\nBeth yw’r Cynnig Gofal Plant i Gymru?\nMae’r cynnig yn rhoi 30 awr o addysg gynnar a gofal plant wedi’u hariannu gan y llywodraeth i rieni sy’n gweithio a chanddynt blant 3 a 4 oed, a hynny am 48 wythnos y flwyddyn. Mae’n ychwanegu at yr hawl cyffredinol presennol i addysg gynnar, sy’n darparu o leiaf 10 awr o addysg gynnar i bob plentyn 3 a 4 oed. Bydd plant rhieni cymwys sy’n gweithio yn cael hyd at 20 awr ychwanegol o ofal plant wedi’i ariannu.\nA ydw i’n gymwys am Gynnig Gofal Plant Cymru?\nRhiant cymwys sy’n gweithio yw rhiant:\nSy’n ennill o leiaf cywerth ag 16 awr yr wythnos ar lefel yr Isafswm Cyflog Cenedlaethol / Cyflog Byw cenedlaethol\nSy’n ennill heb fod yn fwy na £100,000 y flwyddyn.\nMewn teulu un rhiant, rhaid i’r un rhiant hwnnw fodloni’r meini prawf hyn. Mewn cartref dau riant, rhaid i’r ddau riant fodloni’r meini prawf. Rhaid i lys-rieni neu bartneriaid rhieni sy’n byw yn y cartref gyda’r plentyn / plant dan sylw yn y cais fodloni’r meini prawf hefyd. Mae’r cyfeiriad at rieni hefyd yn cwmpasu gwarcheidwaid â chyfrifoldeb rhiant, fel gofalwyr sy’n berthnasau, a gofalwyr maeth.\nMae’r cynnig ar gael i bob rhiant sy’n gweithio, ni waeth a yw’n gyflogedig neu’n hunangyflogedig, ac mae ar gael hefyd i’r rheini â phatrymau gwaith ansafonol gan gynnwys contractau dim oriau. Mae prentisiaid hefyd yn gymwys am y cynnig. Gall rhieni sy’n absennol o’r gwaith ar absenoldeb statudol, fel absenoldeb mamolaeth, tadolaeth, rhieni, mabwysiadu neu salwch, hawlio’r cynnig o hyd. Yn ogystal â hyn, mae cartrefi dau riant yn gymwys lle mae’r naill riant yn bodloni’r gofynion gweithio a’r llall yn cael budd-daliadau cymwys penodol.\nSut mae’r Cynnig Gofal Plant i Gymru yn gweithio?\nMae’r cynnig yn cynnwys dwy elfen: yr addysg gynnar, a’r gofal plant.\nNi wnaethpwyd unrhyw newidiadau i’r trefniadau ar gyfer addysg gynnar. Dylech ymgeisio am hyn o hyd drwy’ch awdurdod lleol, a fydd yn gallu’ch cynghori ar ddarparwyr addysg gynnar y gallech eu defnyddio yn eich ardal.\nMae awdurdodau lleol hefyd yn trin ceisiadau am y gofal plant sydd ar gael i rieni cymwys sy’n gweithio o dan y cynnig. Os gallwch hawlio’r gofal plant hwn, ar ôl i’ch cais gael ei gymeradwyo, gallwch ddefnyddio unrhyw ddarparwr gofal plant sydd wedi’i gofrestru gydag Arolygiaeth Gofal Cymru ac yn cael ei arolygu ganddi, ar gyfer yr oriau hynny.\nMae gennyf ddiddordeb yn y Cynnig Gofal Plant i Gymru, beth sydd angen imi ei wneud?\nMae ceisiadau am y cynnig yn cael eu rheoli ar hyn o bryd gan awdurdodau lleol ledled Cymru a dylech gysylltu â’ch Gwasanaeth Gwybodaeth i Deuluoedd lleol i wneud cais.


Y frân goesgoch: acrobat arfordir Pen Llŷn | National Trust\nMae’n werth ymweld â Phen-y-Cil, ar ochr ddeheuol y penrhyn, gan mai hwn yn sicr yw un o'r lleoedd mwyaf dramatig i weld brain coesgoch. Wrth gerdded y llwybr ym Mhen-y-Cil cewch fwynhau golgyfeydd godidog ar draws Bae Aberdaron a thu hwnt.\nMae darn byr o lwybr yn gwyro oddi wrth Lwybr Arfordir Llŷn ac yn arwain at gopa Pen-y-Cil. Wrth i chi gerdded o amgylch y penrhyn tuag at y trwyn, fe gewch eich gwobrwyo â rhywbeth hyfryd ac annisgwyl – golygfa hudol o Ynys Enlli.\nY frân goesgoch yw'r aelod prinnaf o deulu'r frân. Mae ganddi big crwm coch a choesau coch ac mae hi i’w gweld, fel rheol, ar hyd yr arfordir.\nPoblogaeth fechan o’r adar hyn sydd yn y Deyrnas Gyfunol, ac mae tri chwarter o’r boblogaeth honno’n byw yng Nghymru.\nMae’r frân goesgoch yn gwneud ei chartref mewn clogwyni arfordirol uchel, ac o fewn chwareli a thirweddau gwyllt. Mae ganddi alwad 'tsiâw' nodweddiadol, sy’n uwch ac yn fwy clir na galwad tebyg jac-y-do.\nNid yw’r aderyn hwn yn mudo ac mae parau yn tueddu i aros yn ffyddlon i'w gilydd a'r ardal lle maent yn nythu. Y prif fygythiad i'r frân goesgoch yw’r gostyngiad mewn cynefinoedd oherwydd newidiadau mewn arferion amaethyddol.\nMeistri yn yr awyr\nOs byddwch chi’n ddigon ffodus i gael cip ar y frân goesgoch, mae’n debygol y cewch chi gyfle hefyd i weld ei meistrolaeth yn yr awyr; mae ei hadenydd llydan sydd wedi’u rhannu’n fysedd yn ei galluogi i ddeifio a phlymio gydag ystwythder hyderus.


Tag: geofencing | Martech Zone\nMarchnata Seiliedig ar Leoliad: Geo-Ffensio a Bannau\nDydd Gwener, Chwefror 5, 2021 Dydd Gwener, Chwefror 5, 2021 Douglas Karr\nTra roeddwn i fyny yn yr IRCE yn Chicago, siaradais â chwmni a ddisgrifiodd i mi eu platfform a oedd yn pontio rhyngweithio â chwsmeriaid ar-lein ac all-lein. Dyma enghraifft: Rydych chi'n cerdded i mewn i'ch hoff siop adwerthu. Cyn gynted ag y cerddwch trwy'r drws, bydd y rheolwr gwerthu yn eich cyfarch yn ôl enw, yn trafod y cynnyrch yr oeddech yn ymchwilio iddo yn gynharach yn y dydd ar y Rhyngrwyd, ac yn dangos i chi rai cynhyrchion ychwanegol y gallai fod gennych ddiddordeb ynddynt\nDydd Mercher, Medi 9, 2020 Dydd Mercher, Medi 9, 2020 Douglas Karr\nMae'r defnyddiwr symudol-gyntaf yn wahanol. Tra bod eu bywydau'n troi o amgylch eu ffonau symudol, maen nhw hefyd yn hopian rhwng dyfeisiau, lleoliadau a sianeli. Mae defnyddwyr yn disgwyl i frandiau fod yn unol â nhw bob amser a darparu profiadau wedi'u personoli ar draws yr holl bwyntiau cyffwrdd corfforol a digidol. Cenhadaeth MoEngage yw helpu brandiau i ddadansoddi, segmentu, ymgysylltu a phersonoli taith y defnyddiwr. Trosolwg MoEngage Dadansoddwch y Mewnwelediadau Taith Cwsmer a ddarperir gan MoEngage yn cynorthwyo'r marchnatwr i fapio taith y cwsmer felly\nDydd Mercher, Ionawr 2, 2013 Douglas Karr\nCredaf fod yr ysgrifennu ar y wal ac mae allfeydd manwerthu bellach yn gwneud y buddsoddiadau angenrheidiol mewn strategaethau symudol. Mae symudol wedi dod yn allweddol i ymchwil defnyddwyr ac ymddygiad prynu. O'i gyfuno â mabwysiadu enfawr ffonau clyfar, nid oes fawr o amheuaeth o'r effaith y bydd symudol yn ei chael mewn blynyddoedd i ddod. Mae Digby yn cynnig SDK lle gall cymhwysiad symudol y manwerthwr ymgorffori geofencing yn hawdd - gwnewch yr ap hwnnw'n ymwybodol o leoliad gyda dadansoddeg yn seiliedig ar leoliad Digby a\nNid yw SMS yn farw. Ydych chi erioed wedi clywed geo-ffensio?\nDydd Mercher, Medi 1, 2010 Dydd Llun, Ionawr 16, 2017 Douglas Karr\nEfallai y bydd Gwasanaethau Negeseuon Byr (SMS) yn ymddangos ychydig yn passé wrth i ffonau smart a chymwysiadau symudol gael eu lladd ... ond mae'n bell o fod wedi marw. SMS, neu “Gwasanaeth Negeseuon Byr,” yw'r cymhwysiad data a ddefnyddir fwyaf yn y byd, gyda 2.4 biliwn o ddefnyddwyr gweithredol, neu 74% o'r holl danysgrifwyr ffôn symudol ... Mae SMS wedi'i anelu'n berffaith at gymwysiadau marchnata symudol o ystyried ei natur bersonol iawn, bron. Cyfradd agored 100%, gallu ar gyfer cynnwys wedi'i dargedu'n uchel yn seiliedig ar nifer\nWednesday, September 1, 2010 Monday, January 16, 2017


Nid ffantasi iwtopaidd yw cymdeithasau heddychlon. Maent yn bodoli. - Ymgyrch Fyd-eang dros Addysg Heddwch\nGorffennaf 14, 2021 Ymchwil 0\nPan gododd anghydfod Nordig dros Ynysoedd Åland a oedd yn strategol bwysig yn gynnar yn yr 20fed ganrif, trodd y Ffindir a Sweden at gyfryngu rhyngwladol i ddatrys y mater yn heddychlon. (Caniatâd llun a chredyd gan Douglas P. Fry.)\n(Wedi'i ymateb o: Bwletin y Gwyddonwyr Atomig. Mawrth 22, 2021)\nGan Douglas P. Fry a Geneviève Souillac\nLlwythau hynafol y Iroquois yn byw mewn ofn cyson o'i gilydd ac o gymdeithasau ymhellach i ffwrdd. Mae tystiolaeth archeolegol yn dangos eu bod wedi adeiladu stocâd uchel o amgylch eu pentrefi i'w gwarchod. Yna, trawsnewidiodd y Mohawk, Oneida, Onondaga, Cayuga, a Seneca eu hunain yn undeb o gymdogion sy'n cydweithredu. Yn ôl y chwedl, fe blannon nhw binwydd gwyn gwych a chladdu eu harfau rhyfel oddi tano, gan symboleiddio mabwysiadu normau, gwerthoedd a chysylltiadau rhyngranbarthol newydd yn seiliedig ar heddwch.\nA allem ni tapio'r wybodaeth am sut mae trawsnewidiadau mor llwyddiannus o ryfel i heddwch yn gweithredu ac yn defnyddio'r egwyddorion arweiniol hyn yn fyd-eang? A allai efelychu nodweddion y systemau di-ryfel presennol ddarparu mewnwelediadau a dulliau ar gyfer troi'r Cloc Doomsday yn ôl?\nMae bodolaeth dim ond llwythau, cenhedloedd a systemau cymdeithasol eraill sy'n cynnwys cymdogion nad ydyn nhw'n rhyfelgar yn dangos bod byw heb ryfel yn bosibl. Mae systemau cymdeithasol heddychlon sydd wedi'u dogfennu'n hanesyddol ac yn anthropolegol yn cynnwys, ymhlith eraill, pobloedd llwythol o'r Xingu Uchaf Basn afon ym Mrasil, cymdeithasau Orang Asli o Malaysia fel y Batek, Chewong, a semai, yr Cantonau'r Swistir unwaith yn unedig, y pump Cenhedloedd Nordig, Ac mae'r Undeb Ewropeaidd. y Cymdeithasau Orang Asli yw rhai o'r achosion mwyaf heddychlon sy'n hysbys i anthropoleg ac nid oes ganddynt hanes o ffiwdal na rhyfela. Mae gan yr iaith Chewong “ddiffyg geiriau am ymddygiad ymosodol, rhyfel, trosedd, ffraeo, ymladd neu gosb. Pan wynebir ymosodol neu fygythiadau, maent yn ffoi ar unwaith, gan mai hedfan yw eu hymateb i drais fel rheol, ”eglura Bruce Bonta, arbenigwr ar cymdeithasau heddychlon. Yn yr un modd, nid yw'r Kalahari San Affrica na'r Mardu a'u cymdogion o Anialwch Gorllewinol Mawr Awstralia yn rhyfela ymysg ei gilydd.\n"Systemau heddwch”Yn glystyrau o gymdeithasau cyfagos nad ydyn nhw'n rhyfela â'i gilydd ac weithiau ddim o gwbl. Mae hynny'n golygu bod rhai systemau heddwch yn gwbl ddi-ryfel, tra bod eraill ond yn cymryd rhan mewn gweithredoedd rhyfel y tu allan i ffiniau'r system. Efallai y bydd astudiaeth systematig o systemau heddwch yn cynnal gwersi gwerthfawr ynglŷn â sut i hyrwyddo cydweithredu trawsffiniol sydd ei angen yn daer i gwrdd â bygythiadau newid yn yr hinsawdd, pandemigau, cwymp ecolegol, a thicio trychinebau niwclear.\nPan fydd sampl o systemau heddwch yn cael ei gymharu'n ystadegol â grŵp cymharu sy'n deillio ar hap, mae gwahaniaethau amlwg yn amlwg. Ar draws gwahanol fathau o drefniadaeth gymdeithasol, mae systemau heddwch yn tueddu i fod â hunaniaeth gymdeithasol drosfwaol (er enghraifft, Ewropeaidd) yn ogystal â hunaniaethau lleol (er enghraifft, Groeg, Iseldireg neu Estoneg). Mae aelodau systemau heddwch yn tueddu i fod â mwy o ryng-gysylltiadau a graddau uwch o gyd-ddibyniaeth economaidd, ecolegol neu ddiogelwch allanol na chymdeithasau cyfagos nad ydyn nhw'n rhan o systemau heddwch. Maent hefyd yn cadw'n fwy at normau a gwerthoedd an-ryfelgar, arweinyddiaeth heddwch a symbolau di-ryfel, defodau a chwedlau sy'n atgyfnerthu undod, heddwch a chydweithrediad. I grynhoi, mae ymchwil ddiweddar yn dangos bod systemau heddwch yn ansoddol wahanol i systemau heblaw heddwch mewn sawl ffordd.\nNid yw pob cymdeithas yn rhyfela. Parhaodd Cydffederasiwn Iroquois am dros 300 mlynedd gan ddisodli amodau blaenorol rhyfel endemig, caethiwo, a chanibaliaeth ymhlith cymdogion rhyfelgar gyda Yr Heddwch Mawr (Kayanerenh-kowa). Ar ôl uno fel system heddwch, bydd y Datblygodd pobloedd Iroquoaidd ymdeimlad trosfwaol ychwanegol o hunaniaeth gyffredin, creu Cyngor Penaethiaid Rhyngddiwylliannol fel mecanwaith llywodraethu a rheoli gwrthdaro, ac atgyfnerthu normau a gwerthoedd heddwch trwy naratifau, symbolau a defodau. Roedd arweinyddiaeth heddwch hefyd yn hanfodol bwysig.\nCladdodd y cenhedloedd Iroquoaidd arfau rhyfel, gan ddisodli clychau tuag at ei gilydd â chysylltiadau cadarnhaol, undod a heddwch. Caniatâd llun a chredyd i Douglas P. Fry.\nEr yn anffodus yn gyfrinach sy'n cael ei chadw'n dda, nid yw'r pum gwlad Nordig wedi rhyfela â'i gilydd ers dros 200 mlynedd - er 1815. Roedd yna adegau pan allai rhyfeloedd fod wedi torri allan, fel yn ystod a anghydfod ynghylch Ynysoedd Åland, ond yn raddol datblygodd normau, gwerthoedd ac arferion an-ryfelgar, wrth i ddibyniaeth ar drafod a thrafod, parch at ei gilydd, cydweithredu mewn sawl cylch, a ffydd yn rheolaeth y gyfraith gael eu hymgorffori yn y rhyngweithio ymhlith y gwledydd Nordig. Y dyddiau hyn, mae Cyngor Gweinidogion Nordig, sefydliad rhyngwladol, yn hyrwyddo eu Brand heddwch Nordig. Ar ôl yr hanes hir hwn o heddwch a chydweithrediad, mae ymladd rhyfel ymhlith y cenhedloedd Nordig wedi dod yn annychmygol yn syml.\nMae'r un peth yn wir am y aelodau o'r Undeb Ewropeaidd, y mae rhai cenhedloedd Nordig ond nid pob un yn perthyn iddo. Mae Ewropeaid wedi cael gweddnewidiad enfawr yn y 76 mlynedd ers diwedd yr Ail Ryfel Byd, pan orweddodd llawer o'r cyfandir yn adfeilion. Ym 1946, roedd Winston Churchill o blaid creu “Unol Daleithiau Ewrop. " Jean Monnet, a elwir weithiau yn “Dad Ewrop,” yn arweinydd heddwch par rhagoriaeth. Hyrwyddodd Ewrop unedig yn ddiysgog, gyda heddwch a ffyniant yn greiddiol, i alltudio rhyfel yn annu hanes. Nid yn unig lluniodd Monnet weledigaeth o Ewrop yn rhydd o ryfel, ond gweithiodd hefyd ar y cyd ag arweinwyr a dinasyddion ledled y cyfandir i weithredu cynllun ar gyfer rhanbarth unedig. I fod yn sicr, mae mwyafrif aelodau’r UE yn dal i gynnal lluoedd amddiffyn, ac mae gan Ffrainc arfau niwclear, ond mae bygythiadau diogelwch canfyddedig y tu allan i system heddwch yr UE.\nNi all cenhedloedd sofran sy’n gweithredu ar eu pennau eu hunain “ddatrys problemau’r presennol mwyach,” meddai Monnet, ac mae’r pwynt hwn yn parhau i fod yn wir heddiw. Cychwynnodd sylfaenwyr yr UE ar a cyfres o gamau sefydlu sefydliadau rhyngwladol, cael gwared ar rwystrau i fasnach, a gwella cyd-ddibyniaeth economaidd a gwleidyddol. Yn eu trefn, fe wnaethant greu'r Gymuned Glo a Dur Ewropeaidd uwchwladol, y Gymuned Economaidd Ewropeaidd, ac yn y pen draw yr UE. Y swyddog Gwefan yr UE yn ei grynhoi: “Mae'r hyn a ddechreuodd fel undeb economaidd yn unig wedi esblygu i fod yn sefydliad sy'n rhychwantu meysydd polisi, o'r hinsawdd, yr amgylchedd ac iechyd i gysylltiadau allanol a diogelwch, cyfiawnder ac ymfudo.” Yn 2012, dyfarnodd y Pwyllgor Nobel y Gwobr Heddwch i'r UE am drawsnewid “Ewrop o gyfandir rhyfel i gyfandir heddwch.”\nA allai bodau dynol drawsnewid ein system ryngwladol gyfredol yn system heddwch fyd-eang lle mae rhyfeloedd yn dod yn annychmygol, arfau niwclear yn dod yn greiriau o orffennol ffôl, ymdrinnir â gwrthdaro trwy rym y gyfraith yn hytrach na chyfraith grym, a bodau dynol ledled y byd yn cydweithredu i sicrhau eu bod yn parhau bodolaeth?\nPam fyddai dynoliaeth Nodyn ymdrechu i greu system heddwch fyd-eang sy'n hwyluso rhyngweithio rhyngwladol cadarnhaol, lles dynol cyffredinol, a dulliau cydweithredol o rannu bygythiadau dirfodol?\nEfallai y bydd rhai yn ymateb bod system heddwch fyd-eang yn ffansi iwtopaidd pur. Fodd bynnag, fel cyn Ysgrifennydd Cyffredinol y Gymdeithas Ymchwil Heddwch Ryngwladol Kenneth Boulding hoffi cwipio, “Mae'r hyn sy'n bodoli yn bosibl.” Gan fod systemau heddwch yn bodoli, maent yn bosibl. Ac mae achosion fel gwledydd De Cone De America, y gwledydd Nordig, a'r UE yn dangos y gellir creu a goddef systemau heddwch sy'n cynnwys cenhedloedd.\nEfallai y bydd amheuwyr eraill yn ymateb nad oes angen dileu rhyfel o'r blaned. Ond mae meddwl o'r fath yn ddiffygiol ar lawer ystyr. Gorlawn gwariant milwrol Dim yn unig methu â darparu gwir ddiogelwch ond hefyd yn dargyfeirio cyllid oddi wrth ddatblygu cynaliadwy, addysg, gofal iechyd, ac angenrheidiau dynol eraill. Mae rhyfeloedd yn dinistrio bywydau ymladdwyr a sifiliaid fel ei gilydd. Mae presenoldeb arsenals niwclear yn peryglu'r rhywogaeth gyfan, os nad pob math o fywyd ar y Ddaear. Mae rhyfeloedd yn tynnu sylw, yn dargyfeirio adnoddau, ac yn rhwystro'r gweithredu ar y cyd sy'n ofynnol i fynd i'r afael yn llwyddiannus â bioamrywiaeth plymio, baeddu y moroedd, dadleoli pobl, ethnocid pobl frodorol, pandemigau, tanau gwyllt cataclysmig, a chynhesu byd-eang ei hun. Mae ymladd rhyfeloedd a militariaeth rhy fawr yn rhwystro ymatebion “ymarferol i gyd” i fygythiadau dirfodol.\nEfallai y bydd rhai pobl yn dadlau nad yw system heddwch fyd-eang erioed wedi cael ei rhoi ar brawf o'r blaen. Nid yw'r ffaith na roddwyd cynnig ar rywbeth yn golygu na ddylid rhoi cynnig arni: Meddyliwch am ddatblygu'r rhyngrwyd, cyrraedd y lleuad, dileu'r frech wen, neu ddatblygu brechiadau Covid-19 effeithiol mewn llai na blwyddyn. Ac ni cheisiwyd erioed greu system heddwch pan-gyfandirol nes i'r UE gael ei weithredu, sy'n golygu bod 446 miliwn o bobl ar draws 27 gwlad bellach yn byw heb ryfel yn eu rhanbarth. Gan ruthro cyfandir rhyfel, mae'r pwrpas canolog mae integreiddio Ewropeaidd wedi bod yn llwyddiant ysgubol, er na cheisiwyd ymdrech mor fawreddog erioed o'r blaen.\nGallai amheuwyr eraill o hyd wrthwynebu na fyddai system heddwch fyd-eang byth yn gweithio. Fel Roedd Jean Monnet yn deall, “Dim ond pan fyddant yn wynebu rheidrwydd y maent yn derbyn newid, a dim ond pan fydd argyfwng arnynt y maent yn cydnabod rheidrwydd.” Fel y mae Cloc Doomsday yn adlewyrchu, mae'r argyfyngau mwyaf difrifol arnom. Os gallwn dynnu ar ddoethineb y bobloedd o wahanol chwarteri’r byd, mewn gwahanol amseroedd a lleoedd, sydd wedi llwyddo i roi’r gorau i ryfel ymysg ei gilydd i fynd ar drywydd ymdrechion mwy trugarog, ffordd newydd o redeg y blaned yn seiliedig ar undod, cydweithredu, a gallai cysylltiadau rhyngwladol heb ryfel weithio yn unig. Mewn gwirionedd, gallai fod yr unig lwybr hyfyw i oroesiad dynol a ffynnu ar y Ddaear.\nGalwad am Geisiadau: Arweinwyr Trawsnewidiol Heddwch a Chyfiawnder\nSierra Leone: Y Gweinidog Materion Ieuenctid yn galw am ddiwylliant heddwch\nRhagfyr 18, 2015 Adroddiadau Gweithgaredd 0\nAnogodd Gweinidog Materion Ieuenctid Sierra Leone gynrychiolwyr ieuenctid yn agoriad swyddogol cynhadledd ieuenctid gyntaf Mano River Union (MRU) i ddatblygu diwylliant o heddwch. Yn ei brif anerchiad ar y thema “Grymuso Ieuenctid tuag at Heddwch a Diogelwch Is-ranbarthol Cynaliadwy,” dywedodd fod gan bobl ifanc ran yn y gymdeithas ac felly y dylent fod ar flaen y gad o ran gwella datblygiad cymdeithasol, economaidd a gwleidyddol, gan nodi bod y sefyllfa gymdeithasol wedi darparu amodau anodd i'r bobl ifanc. [parhewch i ddarllen…]\nCanolbwyntio ar Ieuenctid\nMae Chwilio am Common Ground yn ceisio profwyr beta ar gyfer cyfryngau cymdeithasol / gêm fideo arloesol\nRhagfyr 23, 2016 Canolbwyntio ar Ieuenctid 0\nDros y ddwy flynedd ddiwethaf, mae Chwilio am Dir Cyffredin wedi dod ag arbenigwyr o beirianneg, marchnata a'r byd academaidd ynghyd ag adeiladwyr heddwch ifanc o bob cwr o'r byd. Maen nhw wedi rhagweld ffordd newydd o gyrraedd pobl ifanc sydd â gweledigaeth o arweinyddiaeth fyd-eang: “Brwydr am Ddynoliaeth” - platfform byd-eang, ar-lein lle mae'r cyfryngau cymdeithasol yn cwrdd â gêm fideo bywyd go iawn. [parhewch i ddarllen…]


Llais Myfyrwyr - Work Based Learning Intranet\nBeth yw Llais Myfyrwyr a sut mae’n fy effeithio i?\nMae Llais Myfyrwyr yn gyfle cyffrous i chi gymryd rhan ac i wneud gwahaniaeth i faterion sy’n effeithio arnoch chi a’ch profiad dysgu! Efallai bod gennych chi syniadau i wella elfennau o’ch dysgu, neu gallwch gasglu barnau ac awgrymiadau gan eich cyd-fyfyrwyr sydd eisiau helpu gwneud gwahaniaeth.\nSut gallaf elwa o fod yn rhan o Lais Myfyrwyr?\nMae cyflogwyr yn troi eu sylw at lefel “Sgiliau MEDDAL” ymgeiswyr. Mae’r term hwn yn cyfeirio at gyfuniad o sgiliau pobl sydd gan ymgeisydd. Gall bod yn rhan o Lais Myfyrwyr eich helpu i ennill y mathau hyn o sgiliau, er enghraifft: cyfathrebu, gwaith tîm, arweinyddiaeth, trafodaeth, democratiaeth ac ati. Yn ogystal ag adeiladu eich proffil sgiliau, cewch gyfle i gymdeithasu, gwneud ffrindiau a chael hwyl!\nOes yna lawer o waith ychwanegol i mi?\nRydyn ni’n deall, fel Myfyrwyr, fod gennych lawer o ymrwymiadau ac mae angen i chi flaenoriaethu eich gwaith a’ch dysgu! Fodd bynnag, os ydych chi eisiau manteisio ar eich profiad dysgu ac ychwanegu sgiliau a rhinweddau gwerthfawr i’ch CV, mae yna strwythur i’ch helpu chi ddweud eich dweud, ac mae faint o waith ychwanegol yr ydych chi’n ei wneud fyny i chi. Er hynny, mae yna\nleiafswm o ddau gyfarfod y bydd rhaid i chi fynychu, ac os oes gennych chi ddiddordeb efallai gallech fod ar y Pwyllgor Gwaith.\nBeth yn union yw’r Pwyllgor Gwaith?\nMae Pwyllgor Gwaith Coleg Cambria yn helpu goruchwylio a rhedeg Llais Myfyrwyr o ddydd i ddydd. Bydd y Pwyllgor Gwaith yn cynnwys y Llywyddion a Llywodraethwyr Myfyrwyr, Is-lywyddion, Swyddog AU, Swyddog Dysgu yn y Gwaith a gall Cadeiryddion Grwpiau Cymdeithasol Myfyrwyr hefyd eistedd ar y pwyllgor hwn.\nGwych! Sut ydw i’n cymryd rhan?\nGallwch ddechrau trwy roi gwybod i’ch tiwtor personol neu Rosie Burt y Swyddog Ymgysylltu â Dysgwyr trwy anfon neges e-bost at studentvoice@cambria.ac.uk yn nodi bod gennych chi ddiddordeb mewn cymryd rhan. Y cam cyntaf yw enwebu eich hun i gael eich ethol fel Cynrychiolydd Dosbarth. Pob Lwc!


Cyngor Bwrdeistref Sirol Conwy » CDLl6 - Iaith Gymraeg » Cynigion Asesu / Mesurau Lliniaru\n10. Cynigion Asesu / Mesurau Lliniaru\nYn y rhestr ganlynol ceir enghreifftiau o fesurau lliniaru posibl y gellid eu cynnwys mewn ceisiadau datblygol. Nid rhestr gynhwysfawr mohoni, ac fe gaiff nifer o’r enghreifftiau eu rheoli drwy Rwymedigaethau Cynllunio, tra gallai fod yn fwy priodol i’r gweddill fod ar ffurf amodau neu ymgymeriadau unochrog.\nDylid darllen y rhestr isod ochr yn ochr â Chanllawiau Cynllunio Atodol y Cyngor ar Rwymedigaethau Cynllunio. Mae’n hanfodol bod cyswllt uniongyrchol rhwng yr hyn a geisir a’r caniatâd cynllunio. Bydd yn bwysig sicrhau bod yr hyn a ofynnir yn rhesymol o’i gymharu â maint a natur y cais, ac nad yw’n peri i ddatblygiad fod yn annichonadwy.\nHefyd, bydd angen cael tystiolaeth y byddai’r datblygiad yn cael effaith niweidiol ar y Gymraeg. Caiff hyn ei benderfynu drwy gwblhau’r Datganiad neu’r Asesiad Effaith perthnasol a thrwy asesiad gan yr ACLl.\nAdeiladu’r tai ychydig ar y tro;\nDarparu cymysgedd briodol o dai, gan gynnwys tai fforddiadwy i ddiwallu anghenion lleol (yn seiliedig ar astudiaethau Anghenion Tai a’r Swyddog Galluogi Tai Gwledig, os ydynt ar gael);\nCytundebau i ddarparu i bobl ar y gofrestr tai lleol;\nYstyried y dreftadaeth ieithyddol leol wrth enwi strydoedd/datblygiadau.\nCyflogaeth (gan gynnwys adwerthu)\nContractau llafur lleol\nCefnogi mentrau hyfforddi sgiliau lleol\nDarparu ar gyfer arwyddion dwyieithog oddi mewn ac oddi allan i’r sefydliad.\nCefnogi ac ariannu cyrsiau cyflwyno iaith a gwersi iaith i aelodau o staff e.e. cyrsiau byr wedi’u targedau sy’n gysylltiedig ag anghenion y cyflogwr a’r cyflogeion/unigolion;\nCefnogi ariannu mentrau/prosiectau diwylliant ac iaith i annog pobl i ddefnyddio’r iaith mewn cymunedau;\nCefnogi darpariaeth lleoedd ysgol mewn ysgol(ion) cyfrwng Cymraeg lleol\nCefnogi ac ariannu cyrsiau ymwybyddiaeth iaith a diwylliant.\nDylai ymgeiswyr gysylltu â sefydliadau lleol er mwyn canfod pa fentrau’n ymwneud â’r iaith sydd ar gael yng Nghonwy a’r ardal oddi amgylch ar hyn o bryd. Mae Menter Iaith Conwy’n rhestru newyddion diweddar a phrosiectau ar ei gwefan, ac fe geir rhestr o ‘gyrsiau yn y gymuned’ ar wefan y Cyngor. Gweler adran 12 am y cyfeiriadau llawn.


Diffyg cytundeb ymhlith y cyhoedd am frechiadau Covid-19 i blant - Prifysgol Abertawe\nDatgelodd yr astudiaeth gan Dr Simon Williams, fod llawer o ansicrwydd o hyd – yn enwedig ymhlith rhieni – am bwnc y mae llawer ohonynt yn ei ystyried yn bwnc llosg, llawn cymhlethdodau.\nMae newydd ei chyhoeddi ar MedRxiv, sef wefan a ddefnyddir gan ymchwilwyr i rannu canfyddiadau newydd am faterion cyfoes cyn iddynt gael eu hadolygu gan gymheiriaid i’w cyhoeddi mewn cyfnodolyn (*rhagor o wybodaeth isod).\nYn gyffredinol, roedd brechiadau Covid-19 i blant yn cael ei ystyried yn fater cymhleth heb ateb syml. Roedd llawer o rieni ac aelodau o'r cyhoedd yn ansicr a ddylid cynnig brechiad i blant ai peidio;\nUn o'r prif resymau am hyn oedd bod goddefgarwch llawer o bobl yn is am yr hyn roeddent yn ei ystyried yn risg tymor hwy ac anhysbys y brechiadau i blant. Er bod llawer yn fodlon goddef y risgiau hynny eu hunain, roeddent yn teimlo bod plant yn fwy agored i niwed, ac roeddent am aros am ragor o dystiolaeth.\nRhai o’r rhesymau eraill dros betruster oedd: ansicrwydd a allai plant ddal, drosglwyddo neu gael eu niweidio'n ddifrifol gan Covid-19 a normau cymdeithasol ymhlith rhieni nad oeddent am i'w plant gael y brechiad eto.\nUn o'r rhesymau allweddol pam roedd pobl yn cefnogi brechiadau i blant oedd dymuniad i barhau i ddiogelu eraill yn y gymdeithas, ac\nRoedd y rhai a oedd yn fwy ansicr am frechiadau i blant, neu'n eu gwrthwynebu, yn tueddu i gysylltu'r rhaglen frechiadau'n fwy â llywodraeth a gwleidyddiaeth. Roedd y rhai hynny a oedd yn fww agored i'r syniad, neu'n fwy cefnogol, yn tueddu i gysylltu'r rhaglen frechiadau'n fwy â gwyddoniaeth a'r gwasanaeth iechyd. Roedd y bobl hynny yn dadlau y byddent yn fwy tebygol o gefnogi'r syniad o frechu plant pe gallai gwyddonwyr a rheoleiddwyr meddygol ddangos bod hynny’n ddiogel.\nYr astudiaeth yw'r adroddiad diweddaraf o brosiect Barn y Cyhoedd am Bandemig Covid-19 Prifysgol Abertawe. Roedd yr ymchwil yn cynnwys grwpiau ffocws a chyfweliadau â phobl o bob cwr o'r DU drwy gydol pandemig Covid-19 i archwilio eu safbwyntiau a'u profiadau o amrywiaeth o bynciau a oedd yn gysylltiedig â'r pandemig, gan gynnwys brechu plant.\nDywedodd Dr Williams, Uwch-ddarlithydd mewn Pobl a Sefydliadau: “Mae cyflymder a helaethder derbyn y brechiadau yn y DU wedi bod yn arbennig. Fodd bynnag, mae trafodaeth yn parhau yn y DU am a ddylem ni gynnig brechiadau i blant hŷn, yn enwedig o gofio bod sawl gwlad eisoes yn gwneud hynny.\n“Ystyriodd yr astudiaeth hon agweddau'r cyhoedd at hyn, gan ganfod bod llawer o ansicrwydd, er bod teimladau'n gymysg. Gallai hyn fod oherwydd bod pobl, a rhieni'n benodol, yn tueddu i fod yn llawer mwy gwrth-risg wrth ystyried risg i blant o'i gymharu â'u hagwedd at risg iddyn nhw eu hunain.\n“O ganlyniad, mae'n ymddangos bod llawer yn meddwl bod risgiau'r brechiad yn fwy na'r buddion – oherwydd diffyg tystiolaeth yn eu llygaid nhw am ddiogelwch y brechiad ymhlith plant, yn enwedig yn y tymor hir, ar y cyd â'r ffaith nad yw’r clefyd mor bergylus i blant ag ydyw i oedolion.\n“Fodd bynnag, mae’n bosib y bydd yr ansicrwydd hwn yn dechrau lleihau, yn yr un ffordd ag a wnaeth gyda brechiadau i oedolion dros y flwyddyn ddiwethaf, os, a phryd, caiff y brechlyn ei gymeradwyo i'w ddefnyddio ymhlith pant hŷn yn y DU, wrth i fwy o dystiolaeth ddod i'r amlwg ac wrth i bobl ddechrau brechu eu plant.\n“Y naill ffordd neu'r llall, bydd angen i sefydliadau gwleidyddol ac iechyd gydnabod a gweithio gyda rhieni, y mae llawer ohonynt yn teimlo bod y penderfyniad i frechu eu plant ai peidio ymhell o fod yn un syml.”\nGwener 6 Awst 2021 12:35 BST


Mae map wedi ei greu gyda ddata gan Athro Kevin Scannel, o Brifysgol Saint Louis yn dangos y nifer o drydar trwy'r Gymraeg sy’n digwydd yng Nghymru.\nMae’r Athro Kevin Scannel wedi creu set o ddata sy’n cynnwys meysydd hydred, lledred a’r nifer o drydar.\nMae’r gwresfap fel y gelwir yn dangos fod y nifer fwyaf o drydar yn digwydd yn yr ardaloedd lle mae’r Gymraeg ar ei chryfaf, yn ôl Cyfrifiad 2011, gyda’r brifddinas ac ardal fewndirol yr hen sir Clwyd hefyd yn profi smotiau o wres sylweddol. Mae hefyd crynodeb bychan o drydar yn y Gymraeg yn digwydd mewn dinasoedd yn Lloegr.\nMewn erthygl ar wefan blogiwr Newyddsbon’, mae’r awdur ‘Huw’ yn dadansoddi’r dull casglu data "Petai’r wybodaeth a gasglwyd yn absoliwt, anhebyg iawn bydd mwy nag un trydar efo’r union werthoedd o hydred a lledred. Beth sy’n debygol o ddigwydd yw bod trydar o fewn un ardal (er enghraifft o fewn pum milltir i ganolbwynt Caerdydd), yn cael eu grwpio yn ôl hydred a lledred y canolbwynt hynny. Rhaid cofio na sampl yw hyn, ac anodd iawn bydd mapio pob un trydar posib."\nI weld y map, ewch i’r wefan\non 21/07/2014 - 01:28 pm\non 18/03/2016 - 01:52 pm


Manteisio yn rhywiol ar blant yn broblem yng nghefn gwlad – Golwg360\n14 Medi 2018 am 11:58\n“Nid problem ddinesig yn unig” yw manteisio yn rhywiol ar blant a phobol ifanc, yn ôl Comisiynydd Heddlu a Throsedd Dyfed Powys.\nDaw ei sylwadau wrth i Gwmni Theatr Arad Goch baratoi ar gyfer taith o amgylch ysgolion uwchradd Ceredigion a Sir Gaerfyrddin.\nY bwriad yw codi ymwybyddiaeth am sut y gall pobol ifanc fod yn darged i rywun sy’n ceisio manteisio arnyn nhw mewn ffordd rywiol.\nYn ôl Comisiynydd Heddlu Dyfed Powys mae cam-fanteisio rhywiol yn bodoli mewn ardaloedd gwledig fel Dyfed-Powys, yn enwedig ar y cyfryngau digidol.\n“Mewn ardaloedd gwledig mae problemau sydd yn ymwneud ag unigrwydd a bod yn ynysig yn gallu effeithio’n fawr ar bobol ifanc,” meddai Dafydd Llywelyn.\n“Yn aml, nid oes ganddynt rwydwaith o gysylltiadau agos, ac mae apêl y cyfryngau digidol, a’r mynediad rhwydd iddynt, yn creu argyfyngau a phroblemau newydd i bobol ifanc.”\n‘Hudo / Tempted’\nMae ‘Hudo / Tempted’ yn gynhyrchiad sydd wedi cael ei sgriptio gan Mared Llywelyn Williams, enillydd y Fedal Ddrama yn yr Eisteddfod yr Urdd y llynedd.\nBydd y daith o gwmpas ysgolion yn cael ei chynnal rhwng mis Hydref a mis Tachwedd, a’r bwriad yw codi ymwybyddiaeth pobol ifanc o’u hawliau ac o’r gyfraith yn y maes cam-fanteisio rhywiol.\nFfurf fforwm sydd i’r cynhyrchiad, a bydd disgyblion yn cael cyfle i ystyried penderfyniadau’r cymeriadau, gan drafod a chyfrannu syniadau.\nOherwydd natur sensitif y pwnc, bydd athrawon yn cael gweld y gwaith cyn i’r ysgolion ymweld â’u hysgolion.\nMae’r daith wedi’i hariannu gan Gronfa Gymunedol Comisiynydd Heddlu a Throsedd Dyfed Powys, ac mae’r sgript yn tynnu ar wybodaeth arbenigol Swyddogion Cyswllt Ysgolion Heddlu Dyfed Powys.\nMae arian hefyd wedi cael ei roi gan Gynghorau Sir Gaerfyrddin a Cheredigion.


Ail Natur: Medi 12 - northwales Administrator - North Wales Live\nAil Natur: Medi 12\nMI ges i noson wych wythnos yn ôl wrth ymuno â chriw hwyliog Cymdeithas Edward Llwyd i geisio gweld gwyfynod ar y Foryd gerllaw Llanwnda.\nMI ges i noson wych wythnos yn ôl wrth ymuno â chriw hwyliog Cymdeithas Edward Llwyd i geisio gweld gwyfynod ar y Foryd gerllaw Llanwnda. Roedd hi’n noson dangnefeddus, yn ddistaw braf a’r haul yn machlud yn araf, fawreddog. Ar y Foryd, roedd ‘na elyrch gosgeiddig, sawl crëyr glas yn aros yn amyneddgar a nifer o wahanol hwyaid. Wrth iddi dywyllu roedd cri dolefus y gylfinir i’w chlywed yn awr ac yn y man yn codi o lan y dwr, a chyfarchiad cynnes cyfeillion ar y lan wrth iddynt adnabod y naill a’r llall yn y gwyll.\nAr lecyn glas hwylus, roedd cynfas fawr, wen wedi’i chodi a golau llachar y tu ôl iddi er mwyn denu’r gwyfynod. Roedd naws ddisgwylgar ar awel y nos wrth i bobl a phlant fel ei gilydd aros i weld beth fyddai’n cael ei ddenu at y golau.\nA chawsom ni mo’n siomi. O fewn dim o dro roedd gwyfyn neu ddau wedi cael eu denu at y golau a bustachu wedyn yn trio eu cael i mewn i botiau er mwyn gallu eu hadnabod. A dyma oedd y gamp – ceisio eu hadnabod yng ngolau tortsh a’r hen bethau bach yn cau bod llonydd yn y potiau er mwyn i ni gael eu gweld yn iawn.\nMi lwyddwyd serch hynny, ac fe welwyd sawl brychan cleisiog (Chloroclysta truncata; Common Marbled Carpet), melyn y drain (Opisthograptis luteolata; Brimstone Moth) a’r fflamysgwydd ( Ochropleura plecta; Flame Shoulder) yn ogystal â sawl pry teiliwr.\nOedd, roedd hi’n noson dda ac roedd yn braf iawn gweld y plant mor frwdfrydig yngln â’r helfa.


Rhieni a phlant yn creu murlun i henoed Llanbedr Pont Steffan – Golwg360\nRhieni a phlant yn creu murlun i henoed Llanbedr Pont Steffan\n2 Hydref 2019 am 11:12 Diweddarwyd am 11:19\nDatgelu’r murlun newydd yng nghartref preswyl Hafan Deg, Llanbedr Pont Steffan\nLlun Cyngor Sir Ceredigion\nMae canolfan deuluol a chylch meithrin yn ardal Llanbedr Pont Steffan wedi bod yn cydweithio er mwyn creu murlun arbennig ar gyfer cartref henoed lleol.\nCafodd y murlun lliwgar, sydd bellach yn hongian ar wal Cartref Preswyl a Chanolfan Dydd Hafan Deg, ei greu ar y cyd gan Ganolfan Deuluol Llanbedr Pont Steffan a Chylch Meithrin Carreg Hirfaen yng Nghwmann.\nMae’r Ganolfan Deuluol yn ymweld â thrigolion Hafan Deg yn rheolaidd er mwyn cadw’r cysylltiad rhwng pobol ifanc a hŷn y gymuned.\n“Diolch i’r staff a’r teuluoedd yng Nghanolfan Deuluol Llanbedr Pont Steffan am helpu i gynhyrchu murlun mor hyfryd yma yn Hafan Deg a Chanolfan Dydd Llanbedr Pont Steffan,” meddai Rachael Jones, rheolwr Hafan Deg.\n“Mae ein preswylwyr, defnyddwyr y gwasanaeth a’r staff bob amser yn edrych ymlaen at ymweliadau gan deuluoedd Canolfan Deuluol Llanbedr Pont Steffan – maen nhw’n dod â llawer o lawenydd a hapusrwydd iddyn nhw…”\nYn ôl Elin Vaughan-Miles, cydlynydd Canolfan Deuluol Llanbedr Pont Steffan, bu’r gwaith o greu’r murlun yn “brofiad gwych” i’r teuluoedd.\n“Roedd y plant wrth eu boddau’n bwrw ati ac rydyn ni i gyd yn hapus gyda’r murlun,” meddai.\nGohirio gŵyl gomedi Machynlleth oherwydd y coronafeirws\nAgor arddangosfa “Traddodiad Radical”\nDiwrnod y Llyfr 2020: ‘Top trymps’ ar sail llyfrau Cymraeg i blant\nAelodau Seneddol Cymru’n cefnogi’r alwad drawsbleidiol am iawndal coronafeirws


DAVIES, JENNIE EIRIAN (1925-1982), newyddiadurwraig | Y Bywgraffiadur Cymreig\nDAVIES, JENNIE EIRIAN (1925-1982), newyddiadurwraig\nEnw: Jennie Eirian Davies\nDyddiad geni: 1925\nDyddiad marw: 1982\nPriod: James Eirian Davies\nPlentyn: Guto Davies\nPlentyn: Siôn Eirian Davies\nRhiant: Jane Howells\nRhiant: David Howells\nMaes gweithgaredd: Llenyddiaeth ac Ysgrifennu; Gwleidyddiaeth a Mudiadau Gwleidyddol\nAwdur: Elin Angharad\nGanwyd Jennie Howells ar 6 Chwefror 1925 yn ferch i Jane a David Howells, Waunrhelfa, Llanpumsaint, Sir Gaerfyrddin. Roedd yn un o chwech o blant, er y bu i ddau o'i brodyr, Richard a Dewi, ac un chwaer, Mary, farw yn ifanc iawn o'r diciâu. Addysgwyd hi'n Ysgol Elfennol Llanpumsaint, Ysgol Sir y Merched, Caerfyrddin a Phrifysgol Cymru, Aberystwyth, lle dyfarnwyd gradd anrhydedd dosbarth cyntaf yn y Gymraeg iddi. Aeth ymlaen wedi hynny i gwblhau cwrs dysgu gyda rhagoriaeth. Priododd y Parchedig James Eirian Davies ar 19 Tachwedd 1949 a ganed dau o feibion iddynt, Siôn Eirian (ganwyd 1954) a Guto Davies (ganwyd 1958). Bu'r teulu yn byw yn Hirwaun (1949-54), Brynaman (1954-62) ac yn yr Wyddgrug (1962-82).\nJennie Eirian oedd ymgeisydd benywaidd cyntaf Plaid Cymru yn Sir Gaerfyrddin, a gwnaeth gryn argraff yn Etholiad Cyffredinol 1955 gan gipio 7.8% o'r bleidlais, ac eto yn is-etholiad 1957 pan gynyddodd ei chyfran o'r bleidlais i 11.5%. Roedd hwn yn gam sylweddol iawn yn hanes y Blaid gan fod y sir yn cael ei hystyried yn gadarnle i'r Rhyddfrydwyr, a diau i hyn fraenaru'r tir ar gyfer buddugoliaeth Gwynfor Evans yn 1966.\nCyhoeddodd Jennie dri llyfr i blant, Bili Bawd (1961), Guto (1961) a Fflwffen (1963). Bu hefyd yn olygydd cylchgrawn Trysorfa'r Plant gan newid teitl y cylchgrawn i Antur yng Ngorffennaf 1966. Rhoddai hyn gyfle iddi bwysleisio pwysigrwydd ac ystyr ‘… bywyd Cristion: anturiaeth, menter, peryglon, rhamant … Mae'r darlun clawr gan Hywel Harries yn dangos dau ifanc yn cychwyn ar ANTUR. Mae eu llygaid yn edrych i fyny - ac i fyny mae'r nod bob amser. Beibl sy'n eu llaw, hwnnw fydd yn eu cyfarwyddo fel map ar y daith.’ Dyma'r delfrydau Cristnogol a oedd yn hanfodol i fywyd a gwaith Jennie Eirian, y gred mai i fyny mae'r nod ac y dylid anelu am y gorau a gwneud hynny gydag arddeliad bob amser.\nUn anrhydedd arbennig a ddaeth i ran Jennie yn 1965 oedd iddi ennill cystadleuaeth Cymraes y flwyddyn yn Eisteddfod Teulu Pantyfedwen, Pontrhydfendigaid. Enwebwyd rhestr y gystadleuaeth newydd hon gan y cyhoedd a thri enw a ddaeth i'r brig, sef Mrs Tegryn Davies (Aber-porth), Mrs Jennie Eirian Davies (Yr Wyddgrug) a Dr Kate Roberts (Dinbych). Dyfarnwyd gan gynulleidfa yr Eisteddfod mai Jennie Eirian Davies oedd yr enillydd teilwng.\nBu Jennie'n golofnydd radio a theledu yn Y Cymro rhwng 1976-8 ac yn ei cholofnau byddai'n mynegi ei phryderon am y diffyg oriau darlledu Cymraeg a'i siom o weld mai yr hyn a alwai'n ‘gawl eildwym’ oedd y rhan fwyaf o'r rhaglenni a gaed yn y Gymraeg. Yn ystod y cyfnod hwn bu hefyd yn darlithio yn yr Adran Gymraeg yng Ngholeg Cartrefle, Wrecsam. Erbyn 1978 daeth yn Llywydd Cenedlaethol Merched y Wawr ac fe'i hurddwyd yn Eisteddfod Genedlaethol Caerdydd yr un flwyddyn.\nPinacl gyrfa Jennie Eirian oedd ei chyfraniad fel golygydd Y Faner am dair blynedd rhwng 1979 a 1982. Rhoddai'r swydd hon gyfle iddi fynegi ei barn ar faterion cyfoes, ‘pwyso a mesur yng ngoleuni ei chredo,’ fel y dywedodd Gwilym Prys Davies. Byddai'n rhoi llwyfan i amryw syniadau gwleidyddol a chymdeithasol gan annog amrywiaeth barn. Ac yn bwysicach na dim arall byddai'n gallu cenhadu ei neges ar lefel genedlaethol. Llwyfan y capel, mudiad Merched y Wawr a rhaglenni teledu oedd ei chyfryngau cyn hyn. Wrth olygu cylchgrawn wythnosol câi roi ei stamp ei hun ar faterion y dydd a hynny wedi'i gofnodi ar ddu a gwyn, ar gof a chadw. Ond cyfuniad o bleser a hunllef oedd y cyfnod hwn yn ei bywyd. Er iddi dderbyn canmoliaeth am ei gwaith dygn, cythruddwyd llawer gan ei dull o olygu'r cylchgrawn a'i barn ar ddigwyddiadau sylweddol cyfnod cythryblus 1979-82. Canlyniad hyn oedd i Jennie dderbyn nifer o lythyrau cas gan ffigurau amlwg yng Nghymru yn datgan eu gwrthwynebiad. Roedd egwyddorion pendant Jennie wedi cyfrannu'n fawr at y chwalfa, ond yr hyn a enynnai'r gwrthwynebiad mwyaf oedd ei barn ar ddadl y sianel. Fel Jac L. Williams, credai Jennie y byddai rhoi rhaglenni Cymraeg ar un sianel yn niweidiol i'r iaith, ac roedd ei barn yn her i safbwynt Gwynfor Evans a gefnogid gan y mwyafrif mawr o genedlaetholwyr ar y pryd.\nPerffeithydd wrth reddf oedd Jennie Eirian Davies, rhaid oedd anelu at ddisgyblaeth, safon a phroffesiynoldeb er mwyn llwyddo a rhaid oedd paratoi yn drylwyr. Wrth gwrs, mewn byd amherffaith mae gofyn cyfaddawdu, ac nid oedd Jennie'n barod i wneud hynny. Roedd ganddi gonsýrn ingol a dyletswydd barhaol dros Gymru a'r Gymraeg yn ei ffordd anghonfensiynol ei hun, ac roedd hynny erbyn y diwedd yn ei gwneud yn wrthun gan rai o'i chyd-genedlaetholwyr. Cyfrannodd y tensiynau hyn at ei thrasiedi.\nBu farw Jennie Eirian ar 6 Mai 1982 yn 57 mlwydd oed ac fe ddyfarnwyd adroddiad agored gan y crwner. Cynhaliwyd ei hangladd yng nghapel Bethesda'r Wyddgrug, 12 Mai 1982.\nJennie Eirian Davies, ‘Golygyddol’, Antur, Gorffennaf 1966;\nRhestr testunau Eisteddfod Teulu Pantyfedwen, Pontrhydfendigaid, 1965;\nTâp 'Dadorchuddio Cofeb Jennie Eirian', Cell E123004160/01 (cyfraniad gan Gwilym Prys Davies);\n‘Jennie o Gymru’, drama-ddogfen gan Arwel Ellis Owen (Cambrensis Cyf.), S4C, 26 Chwefror 2008;\nOlive Jones, Consýrn am y Genedl: Detholiad o nodiadau golygyddol Jennie Eirian Davies yn Y Faner 1979-1982 (Bala 1988);\nGwyn Erfyl, Cyfrol Deyrnged Jennie Eirian (Caernarfon 1985);\nElin Angharad Owen, ‘Bywyd a Gyrfa Jennie Eirian Davies 1925-1982’ (MPhil, 2014).\nErthygl Wicipedia: Jennie Eirian Davies\nDyddiad cyhoeddi: 2015-05-13\nAngharad, E., (2015). DAVIES, JENNIE EIRIAN (1925-1982), newyddiadurwraig. Y Bywgraffiadur Cymreig. Adferwyd 18 Medi 2020, o https://bywgraffiadur.cymru/article/c10-DAVI-EIR-1925


Mae'r gwaith o uwchraddio ysbyty yn y Gogledd dros gyfnod o saith mlynedd wedi costio dros £60 miliwn yn fwy na'r hyn a gymeradwywyd yn wreiddiol\nMonday, September 7, 2020 - 1:29pm\nCafodd y rhaglen gymhleth gwerth £171 miliwn o waredu asbestos ac adnewyddu Ysbyty Glan Clwyd ei chwblhau yn llwyddiannus ychydig fisoedd yn unig yn ddiweddarach na'r bwriad\nMae ein hadroddiad yn nodi'r ffactorau allweddol a gyfrannodd at y cynnydd sylweddol yng nghostau'r prosiect\nYn dilyn dau ddigwyddiad yn ymwneud ag asbestos yn 2010, daeth yr angen i weithredu er mwyn gwaredu asbestos o Ysbyty Glan Clwyd yn fater â llawer mwy o frys, wedi'i sbarduno gan hysbysiadau gwella statudol a gyhoeddwyd gan yr Awdurdod Gweithredol Iechyd a Diogelwch. Yn gynnar yn 2011, gwnaeth Bwrdd Iechyd Prifysgol Betsi Cadwaladr (y Bwrdd Iechyd) gais i Lywodraeth Cymru am gyllid cyfalaf i waredu'r asbestos ac adnewyddu'r ysbyty.\nYn 2012, cytunodd Llywodraeth Cymru ar gyllid o £110.4 miliwn. Cwblhawyd y broses gymhleth o gael gwared ar asbestos a gwaredu tua 300,000 tunnell o wastraff halogedig o safle ysbyty 'byw' yn llwyddiannus yn 2019, ychydig fisoedd yn unig yn ddiweddarach na'r bwriad, ond am gost o £170.8 miliwn, sef bron i 55% yn fwy na'r gyllideb wreiddiol a gymeradwywyd.\nCanfu ein hadolygiad:\nArweiniodd terfyn amser yr Awdurdod Gweithredol Iechyd a Diogelwch yn 2011 i'r Bwrdd Iechyd ddarparu cynllun i waredu asbestos o'r ysbyty at heriau i'r Bwrdd Iechyd ac i Lywodraeth Cymru.\nNi wnaeth y Bwrdd Iechyd na Llywodraeth Cymru fynd i'r afael yn llawn â gwendidau yn yr achosion busnes cyn i'r achos busnes terfynol gael ei gymeradwyo.\nNodwyd diffygion sylweddol yn y broses o lywodraethu a rheoli'r prosiect gan y Bwrdd Iechyd yn 2014, pan ddaeth yn amlwg nad oedd y cyllid cyfalaf a ddarparwyd gan Lywodraeth Cymru yn ddigonol i gwblhau'r prosiect.\nMae'r prosiect wedi costio £53.2 miliwn yn fwy i Lywodraeth Cymru na'r cyllid y cytunwyd arno yn wreiddiol. Mae'r Bwrdd Iechyd wedi darparu £7.2 miliwn arall o'i adnoddau ei hun hefyd.\nMae'r Bwrdd Iechyd a Llywodraeth Cymru wedi cymryd camau i gryfhau eu dulliau o reoli a chymeradwyo prosiectau cyfalaf.\nMae'r adroddiad hwn yn dangos pwysigrwydd sylfaenol llywodraethu da a throsolwg cadarn o brosiectau cyfalaf cymhleth. Er bod y gwaith adnewyddu cymhleth wedi'i gyflawni ar amser i raddau helaeth, mae'n bosibl y gellid bod wedi osgoi'r gorwario sylweddol iawn pe bai pryderon ynghylch yr achos busnes gwreiddiol wedi'u datrys yn briodol ar y cychwyn.\nMae'r gwersi a ddysgwyd gan y Bwrdd Iechyd a Llywodraeth Cymru o'r prosiect hwn yn berthnasol i bob corff cyhoeddus yng Nghymru sy'n ymwneud â rhaglenni cyfalaf mawr.\nMae'r Bwrdd Iechyd a'i gontractwyr wedi cwblhau'r broses gymhleth o gael gwared ar asbestos a gwaredu tua 300,000 tunnell o wastraff halogedig o safle ysbyty 'byw'. Ar yr un pryd, mae'r prosiect wedi gwella cyfleusterau yn Ysbyty Glan Clwyd a fydd yn rhoi profiad ac amgylchedd gwell i gleifion a staff. Mae'r cyfleusterau ychwanegol yn cynnwys:\ntheatrau llawdriniaeth ac adrannau o'r radd flaenaf;\nardal argyfwng newydd;\nwardiau newydd ac adnewyddu rhai presennol;\nadran batholeg newydd;\nuned gofal critigol newydd;\ncyfleusterau pelydr-x a chleifion allanol wedi'u hadnewyddu; ac\nadran arlwyo newydd.\nFel cyfrif ffeithiol, nid yw'r adroddiad hwn yn dod i unrhyw gasgliad ynglŷn ag i ba raddau mae'r prosiect yn cynrychioli gwerth am arian i bwrs y wlad.\nYr Archwilydd Cyffredinol yw archwilydd allanol statudol annibynnol y sector cyhoeddus datganoledig yng Nghymru. Mae'n gyfrifol am archwilio'r rhan fwyaf o'r arian cyhoeddus a gaiff ei wario yng Nghymru bob blwyddyn, gan gynnwys y £15 biliwn o gronfeydd y mae Senedd Cymru yn pleidleisio arnynt yn flynyddol. Mae Llywodraeth Cymru yn trosglwyddo elfennau o'r cyllid hwn i'r GIG yng Nghymru (dros £7 biliwn) ac i Lywodraeth Leol (dros £4 biliwn).\nMae annibyniaeth archwilio'r Archwilydd Cyffredinol o'r pwys mwyaf. Fe'i penodir gan y Frenhines, ac nid yw ei waith archwilio yn destun cyfarwyddyd na rheolaeth gan Senedd na Llywodraeth Cymru.\nCorff corfforaethol yw Swyddfa Archwilio Cymru (WAO) sy'n cynnwys Bwrdd statudol o naw aelod sy'n cyflogi staff ac yn darparu adnoddau eraill i'r Archwilydd Cyffredinol, sydd hefyd yn Brif Weithredwr a Swyddog Cyfrifyddu'r Bwrdd. Mae'r Bwrdd yn monitro ac yn cynghori'r Archwilydd Cyffredinol ynghylch arfer ei swyddogaethau.\nArchwilio Cymru yw'r enw ymbarél ar gyfer Archwilydd Cyffredinol Cymru a Swyddfa Archwilio Cymru. Mae Archwilio Cymru yn nod masnach cofrestredig, ond nid yw'n endid cyfreithiol ynddo'i hun.\nRead more about Adnewyddu Ysbyty Glan Clwyd


Amgueddfa Arian, Amgueddfa Arian - Trinidad\nGogledd America Trinidad a Tobago Ynys Trinidad\nCyfeiriad: Banc Canolog Trinidad a Tobago, ul. St. Vincent, Port-of-Spain;\nFfôn: (868) 625-4835;\nAmgueddfa arian ynys Trinidad a Tobago yw'r ieuengaf yn y byd - sefydlwyd yn unig yn 2004. Fe'i hagorwyd erbyn 40 mlynedd ers sefydlu Banc Canolog y Wladwriaeth. Bydd yr amgueddfa nid yn unig yn cefnogwyr arian a chasglwyr. Mae ei amlygrwydd yn hynod o amrywiol, maent yn cynnwys darnau arian ac arian papur o bob cwr o'r byd, dywedir wrth lawer o bethau diddorol o hanes cylchrediad ariannol.\nBeth fyddwch chi'n ei weld yn yr amgueddfa?\nEnw swyddogol y sefydliad hanesyddol hwn yw'r Amgueddfa Arian - Banc Canolog Trinidad a Tobago. Rhennir ei neuaddau yn dair adran.\nYn yr adran gyntaf, bydd twristiaid yn gyfarwydd â hanes tarddiad a datblygiad cylchrediad ariannol yn y byd. Ymhlith arddangosfeydd yr adran gyntaf mae:\namrywiaeth o eitemau a oedd yn gwasanaethu pobl fel arian cyfatebol yn ystod dyddiau cynnar gwareiddiad;\ndarnau arian ac arian papur cyntaf.\nMae'r ail ran wedi'i neilltuo i ddatblygiad system ariannol Trinidad a Tobago. Bydd ymwelwyr yn dysgu am arian y wlad, yn gyfarwydd â system ariannol y wladwriaeth, nodweddion arbennig ei weithrediadau a newidiadau mewn gwahanol gyfnodau a blynyddoedd.\nMae'r rhan olaf, y trydydd adran wedi'i neilltuo i rôl benderfynol y Banc Canolog wrth ffurfio system ariannol fodern y weriniaeth, ac mae'n sôn am y tasgau sy'n wynebu'r sefydliad hefyd.\nMae'r neuaddau arddangos yn llawn o arddangosfeydd unigryw, sy'n werthfawr am hanes arian y byd.\nMae'r amgueddfa ar lawr cyntaf y Banc Canolog. I ymweld â hi, mae angen i chi fynd i brifddinas dinas y wladwriaeth Port-of-Spain a gyrru i St. Vincent\nOriau agor yr amgueddfa\nMae amgueddfa arian y Banc Canolog o Trinidad a Tobago yn rhedeg tri diwrnod yr wythnos - mae ei ddrysau ar agor ddydd Mawrth, dydd Mercher a dydd Iau. Nid oes ffi am ymweld.\nAr gyfer grwpiau o ddeg ar hugain neu fwy o bobl trefnir teithiau trefnu - eu dechrau am 9:30 ac am 13:30. Yn ystod awr a hanner o arolygiad o'r amgueddfa bydd y canllaw yn dweud wrthych am hanes arian, yn dangos darnau arian diddorol.\nCanolfan Natur Asa-Wright\nMae 45 o resymau cymhellol pam mae angen cadw plant a siswrn ar wahân!\nGloss Pop Magazine a enwir Kayu Gerber, 14 oed, y ferch fwyaf prydferth ar y blaned\nTopiary wedi'i wneud o bapur\nHetiau gaeaf menywod ffasiynol\nCacennau maeth gyda llaeth cywasgedig\nBeth yw sbectol haul menywod yn ffasiwn 2016?\nMae dynion hefyd yn crio: gwelodd y tadau hyn eu babanod newydd-anedig yn gyntaf!\nLlenni yn arddull Celf Nouveau\nGwylio merched 2015


Eiliadau Afal yn 2014 - Rhan I | Afal | Rwy'n dod o mac\nEiliadau Afal yn 2014 - Rhan I.\nAfal | | Mae nifer o\nDaw'r flwyddyn i ben ac mae'n bryd pwyso a mesur. Eleni mae 2014, sydd ar fin dod i ben, wedi bod yn flwyddyn Afal Ni fydd yn cael ei anghofio, er gwell ac er gwaeth, ond y mae ei gydbwysedd yn gadarnhaol iawn yn ddi-os, er gwaethaf cael ei nodi gan rai rhwystrau. Gadewch i ni edrych yn ôl a gweld pa eiliadau gwych sydd wedi nodi cwrs Afal yn y 265 diwrnod hyn.\n1 Hollt yr Apple\n2 Mae afal yn prynu Curiadau\n3 iOS 8 ac OS X Yosemite\n4 Y gynghrair fawr\n6 "Yn fwy na mwy"\nHollt yr Apple\nYm mis Ebrill, Mae Apple yn rhannu ei gyfranddaliadau yn 7, hynny yw, 7 cyfranddaliad o werth enwol is ar gyfer pob un o'r hen rai, a elwir yn "hollt" yn y farchnad stoc ac at y gweithrediad doeth hwn mae'n ychwanegu rhaglen prynu cyfranddaliadau o 30.000 miliwn o ddoleri, gan godi'r cyfanswm i 90 miliwn o doleri. Cododd difidendau 8 y cant hefyd, ac ymatebodd cyfranddalwyr yn dda iawn i'r newidiadau. Ni allai'r canlyniad fod yn well: Tachwedd 28 Afal yn cyrraedd ei uchaf erioed gyda gwerth fesul cyfran o $ 118,93. Ddiwrnodau o'r blaen, ddydd Iau, Tachwedd 13, roedd y cwmni wedi curo newydd cyfalafu marchnad uchaf erioed gan ragori ar y record flaenorol o 658.000 miliwn o ddoleri a gyflawnwyd ym mis Medi 2012 a chyrraedd y 661.671,30 miliwn o ddoleri nad ydynt yn anhygoel.\nMae afal yn prynu Curiadau\nAr ddechrau mis Mai roedd yr holl larymau yn diffodd: Gallai Apple brynu Beats. Felly yr oedd. Ar ddiwedd yr un mis, cadarnhaodd Apple brynu Beats am gyfanswm o 3.000 miliwn o ddoleri (tua 2.205 miliwn ewro), ffigur llawer uwch na'r 404 miliwn a dalwyd gan NexT ym 1996, ac a oedd yn cynnwys ymgorffori ei dau gyd-sylfaenydd, Jimmy Iovine a Dr. Dre, i fwrdd cyfarwyddwyr Afal. Roedd yn ymddangos nad oedd unrhyw un yn deall yn llawn ddiddordeb Cupertino yn y gwneuthurwr clustffon hwn; roedd llawer ohonom yn meddwl tybed Beth yw diddordeb Apple mewn Beats? fodd bynnag, nid oedd y gyfrinach yn y caledwedd, ond yn y meddalwedd Cerddoriaeth Beats gallai hynny ail-lansio'r farchnad iTunes sy'n dirywio ac, yn enwedig, iTunes Radio y mae'n ymddangos bod ei hehangiad wedi'i rewi ers misoedd lawer bellach. Mewn gwirionedd, mae popeth yn pwyntio at Afal i gynnwys Beats Music yn frodorol yn iOS 8 dechrau 2015.\niOS 8 ac OS X Yosemite\nYn gynnar yn yr haf Afal cyflwynodd ei system weithredu symudol newydd, iOS 8, a bwrdd gwaith, OS X 10.10 Yosemite. Ni ellid diffinio'r blaenswm fel arall: ysblennydd.\nAr y naill law, iOS 8 roedd yn agored i drydydd partïon. Ydy, yn llonydd o hyd, ond gan gynnwys y posibilrwydd o widgets yn y ganolfan hysbysu, bysellfyrddau a chydnawsedd iCloud Drive.\nTra, OS X Yosemite wedi'i addasu i'r minimaliaeth a gyflwynwyd flwyddyn ynghynt gan iOS 7. Nawr mae OS X yn fwy o iOS nag erioed ac mae'r ddwy system hefyd yn fwy integredig nag erioed yn seiliedig ar yr hyn Afal o'r enw 'Parhad': dod â'r hyn a ddechreuodd ar un ddyfais ar ddyfais arall i ben Llaw bant, ateb galwadau a negeseuon o iPhone ar Mac neu iPad ...\nYn ogystal, agorwyd y rhaglen beta cyhoeddus ar gyfer y rhai nad oeddent yn ddatblygwyr ac o'r diwrnod cyntaf dangosodd OS X Yosemite sefydlogrwydd na wyddys erioed o'r blaen.\nAr ôl yr haf daeth y lansiadau ac, gydag ef, yr anawsterau cyntaf: safari, Cysylltedd WiFi, iOS 8.0.1. Dim byd, o'r diwedd, na ellid ei oresgyn.\nY gynghrair fawr\nYm mis Gorffennaf daeth syndod arall y flwyddyn: Ymunodd Apple ac IBM ar gyfer y sector busnes trwy gynghrair anarferol a byd-eang lle byddai'r olaf yn dosbarthu dyfeisiau symudol iOS o'r cyntaf i'w gleientiaid corfforaethol ynghyd â phecyn cyflawn oo leiaf 100 o gymwysiadau cynhyrchiol penodol ar gyfer dyfeisiau symudol a gwasanaethau cwmwl cysylltiedig ar gyfer gweithgaredd busnes ac y mae eu henw yn ymateb iddynt "IBM MobileFirst ar gyfer iOS". Yn wir, yng nghanol y mis gwnaeth y ddau gwmni'r cytundeb hwn yn swyddogol ar eu gwefannau ac, ddechrau mis Rhagfyr, lansiwyd y ton gyntaf o gymwysiadau ffrwyth y cytundeb y daethpwyd iddo.\nGwefan Apple yn cyhoeddi'r cytundeb gydag IBM\nSgandal fawr gyntaf y flwyddyn am Afal cyrraedd ym mis Medi, gyda'r cwrs newydd a dyddiau cyn i'r rhai newydd gael eu cyflwyno iPhone 6 ac iPhone 6 MwyLlifodd cannoedd o luniau noethlymun o enwogion fel Jennifer Lawrence y we ac arweiniodd y cropian yn gyflym at hynny icloud. Ond Afal Eglurodd nad oedd hyn oherwydd unrhyw fethiant diogelwch yn ei "gwmwl" ond ei fod yn ganlyniad "ymosodiad penodol iawn ar enwau defnyddwyr, cyfrineiriau a chwestiynau diogelwch", hauwyd yr amheuaeth eisoes ac yn olaf dewisodd rhai Cupertino ar gyfer cryfhau iCloud diogelwch gan gynnwys amgryptio copïau wrth gefn o ddyfeisiau, gan hyrwyddo'r dilysu dau gam.\n"Yn fwy na mwy"\nY genhedlaeth newydd o flaenllaw Afal cyrraedd o'r diwedd a'i wneud yn union fel yr oeddem i gyd yn ei ddisgwyl, gyda dau fodel 4,7-modfedd, y iPhone 6, a 5,5 modfedd, iPhone 6 Plus, llawer mwy, teneuach a llawer llyfnach a mwy sinuous. Gyda nhw hefyd daeth y "gatiau", yn enwedig y #BendGate: y model mwyaf, yn ôl pob sôn, wedi'i blygu ar ôl cymhwyso grym penodol. Fodd bynnag, nid oes unrhyw feirniadaeth wedi atal archebion cofnodion a gwerthiant recordiau ar gyfer yr iPhones newydd.\nI barhau ...\nLlwybr llawn i'r erthygl: Rwy'n dod o mac » Afal » Mae nifer o » Eiliadau Afal yn 2014 - Rhan I.\nApple i ddychwelyd apiau mewn 14 diwrnod heb ofyn unrhyw gwestiynau\nMae gliniadur Xiaomi yn y dyfodol, clôn o'r MacBook Air, yn cael ei hidlo


Buddugoliaeth swmpus i Fois y Sosban – Golwg360\nBuddugoliaeth swmpus i Fois y Sosban\n12 Hydref 2019 am 17:01 Diweddarwyd 13 Hydref 2019 am 08:42\nScarlets 54–10 Zebre\nCododd y Scarlets i frig adran B y Guinness Pro14 gyda buddugoliaeth bwynt bonws yn erbyn Zebre yn Llanelli brynhawn Sadwrn.\nSgoriodd y tîm cartref wyth cais mewn buddugoliaeth swmpus ar Barc y Scarlets.\nCafodd y Scarlets y dechrau perffaith gyda chais i Kieran Hardy yn yr ail funud, y mewnwr wrth law i groesi o dan y pyst yn dilyn rhediad Steff Evans o’i hanner ei hun.\nDaeth ail gais i’r tîm cartref ychydig funudau’n ddiweddarach, Josh Macleod yn tirio wedi sgarmes symudol effeithiol.\nRoedd y fuddugoliaeth fwy neu lai yn ddiogel wedi ychydig dros chwarter y gêm yn dilyn trydydd cais i Fois y Sosban, Ryan Conbeer yn sgorio wedi cic daclus Steff Hughes i’w lwybr.\nArweiniodd sgarmes symudol at gais cyntaf y gêm i’r Eidalwyr wedi hynny, y bachwr, Marco Manfredi, yn croesi.\nOnd y Cymry a gafodd air olaf yr hanner gan sicrhau’r pwynt bonws gydag ail gais Hardy o’r prynhawn, yn dilyn gwaith da gan Conbeer, 26-10 y sgôr wrth droi.\nDechreuodd yr ail hanner, fel y cyntaf, gyda chais cynnar i’r Scarlets. Y bachwr, Taylor Davies, a gafodd hwnnw wedi hyrddiad nerthol arall gan y blaenwyr.\nDilynodd chweched cais yn fuan wedyn, Johnny McNicholl yn sgorio wedi cic gelfydd arall dros yr amddiffyn gan y canolwr, Steff Hughes.\nArafodd y sgorio wedi hynny ond gorffennodd y Scarlets yn gryf gyda dau gais arall yn y chwe munud olaf, Josh Helps yn cael ei gyntaf i’r rhanbarth cyn i McNicholl groesi am ei ail o’r gêm.\nCafodd y ddau eu trosi gan Angus O’Brien wrth i’r tîm cartref groesi’r hanner cant, 54-10 y sgôr terfynol.\nMae’r canlyniad yn codi’r Cymry i frig adran B y Pro14 gyda thair buddugoliaeth allan o dair.\nCeisiau: Kieran Hardy 2’, 29’, Josh Macleod 8’, Ryan Conbeer 22’, Taylor Davies 43’, Johnny McNicholl 50’, 80’, Joe Helps 74’\nTrosiadau: Dan Jones 3’, 23’, 30’, 44’, Angus O’Brien 51’, 75’\nCerdyn Melyn: Lewis Rawlins 57’\nCais: Marco Manfredi 26’\nTrosiad: Michelangelo Biondelli 27’\nCic Gosb: Michelangelo Biondelli 20’


Pwy ydyn ni a beth yw’n gwaith ni\nHafan > Amdanom ni > Cynllun Cyhoeddi > Pwy ydyn ni...\nGwybodaeth am Rôl y Comisiynydd\nI gael gwybodaeth bellach am rôl, gweithgareddau ac amcanion y Comisiynydd, gweler:\nGwneud Cymru y lle gorau yn y byd i heneiddio: Strategaeth 2019-22\nMae’r Comisiynydd yn Llais Corfforaethol; felly nid oes Bwrdd fel y byddai rhywun yn ei ganfod mewn cyrff cyhoeddus eraill. Fel Llais Corfforaethol a’r Swyddog Cyfrifo, mae gan y Comisiynydd gyfrifoldeb personol dros gyfarwyddo a rheoli’r sefydliad, ond gall roi’r awdurdod i unrhyw aelod o staff arfer ei swyddogaethau.\nGall dirprwy enwebedig arfer swyddogaethau statudol y Comisiynydd, os bydd y swydd yn wag, neu os na fydd y Comisiynydd yn gallu gweithredu unrhyw amser am unrhyw reswm.\nCefnogir y Comisiynydd gan dîm bach o staff sy'n gweithio ar ei rhan i gyflawni ei blaenoriaethau. Gallwch gael rhagor o wybodaeth am rolau a chyfrifoldebau tîm y Comisiynydd a’r ffyrdd y maent yn cefnogi ei gwaith yma.\nMae gan y Comisiynydd Bwyllgor Archwilio a Sicrhau Risg i’w chefnogi fel Swyddog Cyfrifo yn y gwaith o fonitro ac adolygu trefniadau llywodraethu corfforaethol, rheoli risg a systemau rheoli mewnol. Mae’r Pwyllgor yn cynnwys pedwar aelod annibynnol. Mae arfer da yn mynnu bod y Comisiynydd yn adolygu ac yn cylchdroi amrywiaeth, sgiliau, gwybodaeth a phrofiad cronnus aelodau’r Pwyllgor. Aelodau’r Pwyllgor Archwilio yw:\nMae gan Steve Harford dros 40 mlynedd o brofiad o weithio yn y sector cyhoeddus a’r sector preifat yng Nghymru. Mae ganddo MBA o Brifysgol Caerdydd, mae’n aelod o’r Sefydliad Marchnata Siartredig ac yn aelod cyswllt o’r Sefydliad Iechyd a Diogelwch Galwedigaethol. Treuliodd Steve 18 mlynedd olaf ei yrfa yn gweithio i Gyrfa Cymru, gan ymddeol yn ddiweddar o’i rôl fel Cyfarwyddwr Gwasanaethau Corfforaethol. Yn ystod ei gyfnod yn Gyrfa Cymru rhoddodd gyngor ar y broses o uno chwe Chwmni Gyrfa lleol gan greu un sefydliad ar gyfer Cymru gyfan ac ef odd yn gyfrifol am arwain y broses honno. Yna gweithiodd gyda Llywodraeth Cymru er mwyn trosglwyddo perchnogaeth Gyrfa Cymru i ddod yn un o is-gwmnïau dan berchnogaeth lwyr Llywodraeth Cymru. Mae Steve yn Gyfarwyddwr/Ymddiriedolwr Ymddiriedolaeth Gofalwyr De-ddwyrain Cymru ac ef yw Cadeirydd presennol Bwrdd y Cyfarwyddwyr. Treuliodd wyth mlynedd cyn hynny fel aelod o Gyngor Iechyd Cymuned Gwent. Ers iddo ymddeol, penodwyd Steve yn aelod o Fwrdd Pensiwn Lleol Cronfa Bensiynau Gwent Fwyaf (Tor-faen).\nMae Claire yn Nyrs Gyffredinol Gofrestredig gyda 38 mlynedd o brofiad. Ym mis Rhagfyr 2019, gwnaeth ymddeol fel Cyfarwyddwr Gweithredol Nyrsio ac Ansawdd Ymddiriedolaeth GIG Gwasanaethau Ambiwlans Cymru. Mae ganddi brofiad helaeth o weithio ar draws Byrddau ac Ymddiriedolaethau Iechyd yn GIG Cymru fel rheolwr ac uwch arweinydd proffesiynol, gan weithio ar draws amrywiaeth o feysydd clinigol arbenigol a swyddogaethau corfforaethol ee addysg, archwilio, ymchwil a datblygu, profiad cleifion, pryderon, diogelu, atal a rheoli haint, sicrhau ansawdd a gwella. Dechreuodd ei gyrfa’n arbenigo fel Nyrs y Galon; gyda diploma mewn Nyrsio, Gradd Baglor mewn Nyrsio a Msc mewn Arweinyddiaeth ar gyfer Gwella Gwasanaethau Iechyd (Prifysgol Birmingham). Mae Claire yn Rheolwr a Mentor Gweithredol (lefel 7) ac yn Ymarferydd NLP. Claire yw’r Uwch Swyddog Cyfrifol ar gyfer digideiddio’r rhaglen dogfennau nyrsio yn GIG Cymru, sef rhaglen o waith sy’n bwysig ar gyfer datblygu cofnodion cleifion electronig. Mae ei thaith bersonol dros y blynyddoedd diwethaf fel gofalwraig dros aelod o’i theulu sy’n byw gyda hi, sydd â chlefyd Alzheimer’s, wedi arwain ati’n bod yn eiriolwr ar gyfer pobl hŷn a gofalwyr. Mae Claire yn frwdfrydig am wneud gwahaniaeth ar gyfer pobl hŷn a defnyddio ei phrofiad fel aelod o’r Pwyllgor Sicrwydd Archwilio a Risg gyda Chomisiynydd Pobl Hŷn Cymru.\nCymhwysodd Phil Davy fel cynlluniwr trefi. Mae wedi gweithio yn Sir Gaerloyw, Reading a Dyfnaint cyn dod yn Brif Swyddog Cynllunio gyda Chyngor Bwrdeistref Islwyn. Ymunodd â Chyngor Bwrdeistref Sirol Caerffili pan ffurfiwyd yr awdurdod lleol newydd yn 1996. Roedd Phil yn Bennaeth Datblygu Economaidd am 10 mlynedd, yn rheoli maes gwasanaeth a oedd yn cynnwys datblygu busnes, twristiaeth ac adfywio. Yn fwy diweddar, datblygodd y strategaeth weithredol ar gyfer rhaglen fuddsoddi gwerth £220m i wella stoc dai Cyngor Caerffili o 11,000 o gartrefi, i sicrhau bod y tai hyn yn cyrraedd Safon Ansawdd Tai Cymru. Mae gan Phil enw da am brosiectau datblygu llwyddiannus ac, yn fwyaf nodedig, Parc Busnes Tredomen, gan gynnwys pencadlys corfforaethol Cyngor Caerffili, ailddatblygu safle Glofa Oakdale gynt, a dwy ysgol uwchradd o dan y Fenter Cyllid Preifat. Mae Phil wedi dal nifer o swyddi fel Cyfarwyddwr Anweithredol, gyda Gyrfa Cymru, Groundwork Caerffili a Chymorth Cynllunio Cymru. Ar ôl 43 o flynyddoedd yn gwasanaethu llywodraeth leol, mae Phil wedi ymddeol o gyflogaeth llawn amser. Ar hyn o bryd mae Phil yn Ymddiriedolwr gyda Chyngor Ar Bopeth Torfaen.\nMae Julia wedi gweithio yn y sector cyllid cyhoeddus ers 35 mlynedd – yn gyntaf fel archwilydd allanol am 20 mlynedd, cyn symud i faes cyfrifyddu yn y sector cyhoeddus. Ar ôl cwblhau gradd BA (Anrh) mewn Gweinyddu Cyhoeddus yn 1983, ymunodd â’r Swyddfa Archwilio Genedlaethol yn Llundain fel rhan o gynllun hyfforddiant i raddedigion y Swyddfa, lle bu’n astudio tuag at fod yn aelod o’r Sefydliad Siartredig Cyllid Cyhoeddus a Chyfrifyddiaeth. Cafodd gymhwyster CIPFA yn 1987, ar ôl symud i swyddfeydd y Swyddfa Archwilio Genedlaethol yng Nghymru. Yn ystod y cyfnod hwnnw, roedd yn ymwneud ag archwilio cyfrifon ariannol yn bennaf. Cafodd Julia ei phenodi’n Ddirprwy Brif Weithredwr (Cyllid, Personél a Gwasanaethau Corfforaethol) Cyngor Addysgu Cyffredinol Cymru (CyngACC) ym mis Ionawr 2014, lle bu’n gyfrifol am adrodd, monitro a chynllunio ariannol; rheoli ariannol; archwilio; yr holl faterion AD gan gynnwys datblygu polisïau AD, hyfforddi a datblygu staff, yn ogystal â llety a materion cysylltiedig. Fel rhan o'r Uwch Dîm Rheoli, roedd hefyd yn gyfrifol am reolaeth strategol y Cyngor. Cafodd CyngACC ei ailstrwythuro a chafodd ei ailenwi’n Gyngor y Gweithlu Addysg ym mis Ebrill 2015. Fe wnaeth Julia barhau yn ei swydd fel Dirprwy Brif Weithredwr (Cyllid, AD a Gwasanaethau Corfforaethol) nes iddi ymddeol o'r swydd honno ym mis Rhagfyr 2018.\nBywgraffiad David Powell FCPFA\nMae gan David brofiad helaeth o’r sector cyhoeddus trwy Gynghorau Unedol, Cynghorau Sir a Chynghorau Dosbarth yng Nghymru a Lloegr. Am dros 10 mlynedd, roedd yn Gyfarwyddwr Cyllid ac roedd hefyd yn arwain amrywiaeth o wasanaethau a meysydd corfforaethol. O 2013, nes iddo adael llywodraeth leol yn 2019, roedd yn gweithio i Gyngor Sir Powys fel Cyfarwyddwr Strategol Adnoddau, Prif Weithredwr dros dro a Dirprwy Brif Weithredwr. Mae hefyd wedi gweithio yng Nghyngor Swydd Henffordd, Cyngor Sir Swydd Gaerloyw a Chyngor Bwrdeistref Sirol Torfaen, lle’r oedd yn Gyfarwyddwr Cynorthwyol Addysg. Fe gafodd wybodaeth am y problemau sy’n wynebu pobl hŷn trwy weithio mewn adrannau gwasanaethau cymdeithasol ac fel Aelod Bwrdd ar gyfer Sefydliad Elusennol yn y sector gofal pobl hŷn. Yn ychwanegol i hyn, mae ganddo sawl blwyddyn o brofiad fel Cyfarwyddwr Anweithredol, gan gynnwys bod yn Gadeirydd y Gymdeithas Dai Two Rivers yn Swydd Gaerloyw lle’r oedd gwasanaethau ar gyfer pobl hyn yn prif flaenoriaeth. Trwy gydol ei yrfa, mae David wedi ceisio datblygu a chodi ymwybyddiaeth o gyllid llywodraethau lleol a gwasanaethau cymunedol drwy eu cynrychioli ar baneli Llywodraeth cenedlaethol, ac ar hyn o bryd mae’n aseswr Cymdeithas Llywodraeth Leol ar gyfer safonau gwasanaethau cyngor, cyllid a llywodraethu. Mae’n aelod o Sefydliad Siartredig Cyllid Cyhoeddus a Chyfrifyddiaeth ers amser hir ac mae’n gyn-arholwr hefyd. Daeth yn Gymrawd y Sefydliad yn 2018.\nMae’r Pwyllgor Archwilio a Sicrwydd Ansawdd yn cwrdd yn chwarterol.\nPwyllgor Archwilio a Sicrhau Risg - Cylch Gorchwyl\nCliciwch yma i ddarllen cofnodion cyfarfodydd y Pwyllgor Archwilio a Sicrhau Risg\nMae’r Pwyllgor yn darparu adroddiad blynyddol i’r Comisiynydd, sy’n cyflwyno crynodeb o waith y Pwyllgor:\nAdroddiad Blynyddol y Pwyllgor Archwilio a Sicrhau Risg 2014-15\nAdroddiad Blynyddol y Pwyllgor Archwilio a Sicrhau Risg 2013-14\n1.3 Gwybodaeth sy’n Gysylltiedig â’r ddeddfwriaeth sy’n Berthnasol i’n Swyddogaethau\n1.4 Rhestrau, a gwybodaeth sy’n berthnasol i sefydliadau yr ydym yn gweithio mewn partneriaeth gyda hwy\nCysylltiadau defnyddiol â sefydliadau eraill\n1.5 Lleoliad a Manylion Cyswllt\nI gael manylion am leoliad ein swyddfa a’r prif fanylion cyswllt, ewch i Cysylltu â ni.


Newyddion - Airbus yn symud gwaith i Korea\nDiweddarwyd 12:17 Airbus yn symud gwaith i Korea\nBydd peth o'r gwaith ar adenydd yr A320 yn symud o ffatri Airbus ym Mrychdyn\nCraciau 'ddim yn peryglu awyren'\nAirbus: 'Dyfodol gwell' Mae undeb llafur mwyaf y DU, Unite, wedi disgrifio penderfyniad gan gwmni Airbus, i symud gwaith ar adenydd i Korea, fel camgymeriad mawr.\nCafodd staff y cwmni yn eu ffatri ym Mrychdyn, Sir y Fflint, wybod ddydd Mawrth y bydd gwaith ar grwyn adenydd yr awyren A320 yn symud i ffatri KAI yn Korea.\nDywed cwmni Airbus y bydd y 30 o weithwyr fydd yn cael eu heffeithio gan y newid yn cael eu hail hyfforddi i weithio mewn lleoedd eraill.\nOnd dywed undeb Unite fod y penderfyniad yn tanseilio sgiliau gweithwyr y DU, ac y bydd yn gwanhau safle Prydain yn y diwydiant awyrennau byd-eang.\nMae Brychdyn yn ganolfan o safon fyd-eang am gynhyrchu adenydd, ac fe fydd y penderfyniad yma yn sicrhau y gall ganolbwyntio ar ei gryfderau”\nDatganiad cwmni Airbus\nDywedodd Ian Waddell o'r undeb: "Mae yna lawer o gwmnïau yn y DU sy'n barod ac yn medru gwneud y gwaith i Airbus, ond maen nhw ar eu colled nawr bod y gwaith wedi ei symud i Korea.\n"Mae'r DU yn arwain y byd wrth adeiladu adenydd, ond mae'r penderfyniad yma'n gwanhau'r sefyllfa yna, ac yn rhoi mantais ddianghenraid i'r cystadleuwyr.\n"Mae llywodraethau'r DU a Chymru wedi rhoi miliynau o bunnau i Airbus dros lawer o flynyddoedd, ond nid yw'r gefnogaeth honno'n cael ei hadlewyrchu drwy gadw gwaith yn y DU."\nGwadu'r cyhuddiad wnaeth cwmni Airbus mewn datganiad sy'n dweud:\n"Bydd y penderfyniad yma'n cryfhau Airbus yn y DU yn y tymor hir, gan ganiatáu i ffatri Brychdyn ganolbwyntio ar feysydd canolog sydd â gwerth uchel.\n"Bydd y gwaith lefel uchel a chydosodiad terfynol adenydd yr A320 yn parhau i gael ei wneud ym Mrychdyn.\n"Mae'r penderfyniad i symud gwaith sydd ddim yn ganolog i KAI yn benderfyniad strategol positif sy'n cydnabod y cynnydd mewn capasiti o ganlyniad i lyfr archebion cryf Airbus.\n"Mae'r graddfeydd cynhyrchu ym Mrychdyn yn cynyddu, ac fe fydd llawer o'r adnoddau sy'n cael eu creu gan y penderfyniad yma yn cefnogi effaith y cynnydd ym Mrychdyn.\n"Mae Brychdyn yn ganolfan o safon byd-eang am gynhyrchu adenydd, ac fe fydd y penderfyniad yma yn sicrhau y gall ganolbwyntio ar ei chryfderau.\n"Mae Airbus yn y DU yn cyflogi 10,000 o bobl yn uniongyrchol, ac yn darparu gwaith i 100,000 yn fwy drwy'r gadwyn gyflenwi estynedig."\nCraciau 'ddim yn peryglu awyren' 06 JANUARY 2012, GOGLEDD-DDWYRAIN Cameron yn agor ffatri adenydd newydd 13 OCTOBER 2011, GOGLEDD-DDWYRAIN Airbus: 'Dyfodol gwell' 17 JANUARY 2011, NEWYDDION Cysylltiadau Rhyngrwyd


Mae ystod o gymorth a chanllawiau ar gael i helpu busnesau y mae'r pandemig Coronafeirws yn effeithio arnynt. Mae llawer o fusnesau hanfodol yn newid y ffordd y maent yn gweithredu gan gynnig danfon nwyddau i'r cartref a/neu wasanaeth ffonio a chasglu ar gyfer meddyginiaeth, prydau wedi'u coginio a bwydydd. Rydym wedi llunio cyfeirlyfr sy'n rhestru'r holl fusnesau/sefydliadau sy'n gwneud hyn yn Sir Gaerfyrddin – anfonwch e-bost at cymunedolcovid19@sirgar.gov.uk os hoffech ychwanegu eich gwybodaeth.\nRydym yn ymwybodol iawn o’r anawsterau y mae busnesau'n eu hwynebu a byddwn yn parhau i ddiweddaru'r dudalen hon wrth i fwy o wybodaeth, cymorth a chanllawiau ddod ar gael. Mae ein llinell gymorth hefyd ar gael ar 01267 234567 rhwng 8.30am a 6pm saith diwrnod yr wythnos.\nRydym wedi ymrwymo i helpu busnesau cymaint â phosibl yn ystod y cyfnod anodd hyn a hoffem wybod mwy am yr effaith y mae Covid-19 yn ei chael ar eich busnes. Rydym am sicrhau bod yr holl fusnesau yn y Sir yn cael y wybodaeth a'r cymorth sydd eu hangen arnynt; ac rydym am glywed am yr hyn sydd ei angen arnoch chi yn y tymor byr, y tymor canolig a'r tymor hir.\nByddem yn gwerthfawrogi'n fawr pe bai modd i chi gymryd yr amser i'w gwblhau.\nRhaid derbyn ceisiadau am y grant cyntaf erbyn 13 Gorffennaf 2020. Mae'r cynllun yn cael ei ymestyn i gynnwys ail grant, sef yr un olaf, sy'n agor ym mis Awst 2020.\nCynllun cyllid gan y Cyngor i fusnesau bach\nMae gan fusnesau bach yn y sir sy'n cyflogi hyd at naw o bobl gyfle bellach i elwa o gynllun cymorth rhent.\nGwnewch gais am Gymorth Busnes gan Lywodraeth Cymru\nYn dibynnu ar werth ardrethol y busnes, mae cyllid grant ar gael hyd at £10,000 - £25,000. Bydd busnesau cymwys hefyd yn cael seibiant ardrethi busnes am flwyddyn.\nCronfa gwerth £500m wedi'i sefydlu ar gyfer busnesau\nMae Llywodraeth Cymru wedi cyhoeddi Cronfa Cadernid Economaidd gwerth £500 miliwn i gefnogi busnesau o bob maint yng Nghymru, gan gynnwys mentrau cymdeithasol.\nGwiriwr cymhwysedd ar gyfer cronfa Llywodraeth Cymru\nGwiriwr cymhwysedd busnes ar gyfer cam cyntaf Cronfa Cadernid Economaidd, sydd gwerth £200m. Gellir gwneud cais o ddydd Gwener 17 Ebrill ymlaen.\nChwilio am gymorth ariannol i'ch busnes\nDefnyddiwch yr adnodd chwilio am gymorth busnes hwn i weld pa gymorth sydd ar gael i chi a'ch busnes.\nRydym wedi cyhoeddi cyfeirlyfr o fusnesau a grwpiau cymorth lleol. Darganfyddwch sut i ychwanegu eich busnes/grŵp.\nCanllawiau danfon bwyd a chludfwyd\nOs ydych wedi dechrau cynnig gwasanaeth cludfwyd a danfon bwyd yn ddiweddar, gwnewch yn siŵr eich bod yn dilyn y canllawiau diweddaraf a'ch bod wedi'ch cofrestru fel busnes bwyd.\nEwch i'w gwefan neu ffoniwch eu llinell gymorth ar 0300 603000 i gael cyngor a chymorth ychwanegol.\nLlinell Gymorth Treth\nOs ydych yn rhedeg busnes neu'n hunangyflogedig ac yn poeni am dalu eich treth o achos y coronafeirws, ffoniwch llinell gymorth Cyllid a Thollau Ei Mawrhydi: 0800 0159 559.\nY wybodaeth ddiweddaraf am dwristiaeth gan Croeso Cymru\nY newyddion a'r bwletinau diweddaraf gan Croeso Cymru.\nCanllawiau i barciau gwyliau\nCanllawiau penodol gan Croeso Cymru ar gyfer gweithredwyr parciau carafanau gwyliau ledled Cymru.\nA allwch chi ddarparu llety i staff y GIG / gweithwyr allwed\nOs hoffech helpu a'ch bod yn rheoli neu berchen gwesty, hostel neu wely a brecwast, anfonwch e-bost atom yn nodi sawl ystafell sydd ar gael, eich lleoliad a'r gost, os o gwbl.\nGalw am fynegiannau o ddiddordeb gan fusnesau\nGofynnir i fusnesau lleol a allai o bosibl helpu i ddarparu gwasanaethau hanfodol gysylltu â'r Cyngor.\nMae mwy o bobl yn gweithio gartref ac mae busnesau yn fwy dibynnol ar dechnoleg nag erioed o'r blaen. Mae OFCOM wedi rhoi gwybodaeth ddefnyddiol ynghyd am gadw mewn cysylltiad.\nPecyn Cymorth i gwmnïau arloesol\nBydd busnesau sy'n hybu arloesedd a datblygiad yn cael cymorth gan becyn cymorth Llywodraeth y DU gwerth £1.25 biliwn.\nCymorth i fusnesau technoleg\nCynllun sy’n caniatáu mynediad am ddim at fuddion, mentrau a chymorth i fusnesau technoleg.


Sut i ychwanegu testun at ddechrau neu ddiwedd pob cell yn Excel?\nWeithiau efallai y bydd angen i chi ychwanegu'r un testun penodol at ddechrau neu ddiwedd pob cell mewn detholiad. Os gwnaethoch ychwanegu'r testun at bob cell â llaw fesul un, rhaid iddo gymryd llawer o amser. A oes ffyrdd haws? Oes, mae yna lawer o driciau hawdd i ychwanegu'r un testun at ddechrau neu ddiwedd pob cell mewn detholiad.\nYchwanegwch destun penodedig at ddechrau / diwedd pob cell â fformwlâu\nYchwanegwch destun penodedig at ddechrau / diwedd pob cell â VBA\nYchwanegwch destun penodol i ddechrau / diwedd pob ells gyda Kutools ar gyfer Excel\nYchwanegwch destun penodedig i safle penodedig pob cell gyda Kutools ar gyfer Excel\nMae dau fformiwla i ychwanegu testun penodol at ddechrau neu ddiwedd pob cell a ddewiswyd yn Microsoft Excel.\nDull 1: & fformiwla\nNodwch y = "Dosbarth A:" & A2 yng Nghell C2, ac yna llusgwch y ddolen llenwi i lawr i'r celloedd rydych chi am eu defnyddio yn y fformiwla hon. Ac mae'r testun penodol wedi'i ychwanegu cyn pob un o'r celloedd, gweler y screenshot:\nDull 2: Fformiwla concatenate\nNodwch y = Concatenate ("Dosbarth A:", A2) yng Nghell C2, ac yna llusgo a chopïo'r fformiwla hon i'r celloedd rydych chi am eu defnyddio, gweler y screenshot:\n1. Os ydych chi am ychwanegu testun penodedig arall ym mhob cell, dim ond disodli'r Dosbarth A: gyda'ch testun yn y ddau fformiwla.\n2. Fformiwlâu = A2 & ": Dosbarth A" a = Concatenate (A2, ": Dosbarth A") yn ychwanegu : Dosbarth A. ar ddiwedd y celloedd.\n3. Ni fydd y ddau fformiwla yn addasu'r cynnwys wrth ei ddewis yn uniongyrchol.\nychwanegwch yr un testun i leoliad penodol o bob cell yn Excel\nSut allech chi ychwanegu testun neu gymeriadau at ddechrau celloedd lluosog, neu ychwanegu testun neu gymeriadau at ddiwedd celloedd neu fewnosod testun neu gymeriadau rhwng testun sy'n bodoli eisoes? Gyda Ychwanegu Testun cyfleustodau Kutools ar gyfer Excel, gallwch gymhwyso'r gweithrediadau canlynol yn gyflym :. Cliciwch am dreial llawn am ddim mewn 30 diwrnod!\nKutools for Excel: gyda mwy na 300 o ychwanegion Excel defnyddiol, am ddim i geisio heb unrhyw gyfyngiad yn y 30 diwrnod yn y dyfodol llawn.\nOs ydych chi am ychwanegu testun penodol ym mhob cell o ddetholiad yn uniongyrchol, bydd y Macro VBA canlynol yn lleddfu'ch gwaith.\n1. Dewiswch yr ystod y byddwch chi'n ychwanegu testun penodol ynddo;\n3. Cliciwch Mewnosod > Modiwlau, a gludwch y cod VBA canlynol yn Ffenestr y Modiwl.\nVBA: Ychwanegu testun penodedig ar ddechrau pob cell:\n4. Gwasgwch F5 allwedd i redeg y macro hwn. A bydd y gwerth yn cael ei ychwanegu at bob un o'r celloedd CN- cyn cynnwys y gell.\nNodiadau: 1. I ychwanegu rhywfaint o destun penodol ar ddiwedd pob cell, defnyddiwch y cod VBA canlynol.\nVBA: Ychwanegu testun penodedig ar ddiwedd pob cell:\n2. gallwch chi newid y newidyn "CN-" neu "-CN"o'r codau uchod.\nYchwanegwch destun penodedig at ddechrau / diwedd pob cell gyda Kutools ar gyfer Excel\nKutools ar gyfer Excel's Add Text bydd offeryn yn eich helpu i ychwanegu testun penodedig yn gyflym at ddechrau neu ddiwedd pob cell mewn detholiad.\n1. Dewiswch yr ystod y byddwch chi'n ychwanegu testun penodol ynddo.\n2. Cliciwch y Kutools > Text > Add Text…. Gweler y screenshot:\n3. . In Yn Add Text blwch deialog, nodwch y testun y mae angen i chi ei ychwanegu yn y Text blwch.\n(1.) Os gwiriwch Before first character oddi wrth y Position adran, a bydd y testun penodol yn cael ei ychwanegu o flaen yr holl werthoedd celloedd, gweler y screenshot:\n(2.) Os gwiriwch After last character oddi wrth y Position adran, a bydd y testun penodol yn cael ei ychwanegu ar ddiwedd y gwerthoedd celloedd, gweler y screenshot:\n1. Kutools ar gyfer Excel's Add Text offeryn yn caniatáu ichi gael rhagolwg o'r newidiadau yn y dewis yn yr adran Rhagolwg.\n2. Os gwiriwch y Skip non-text cells opsiwn, ni fydd yr offeryn hwn yn ychwanegu'r testun penodedig mewn celloedd sydd â chynnwys heblaw testun.\nGwneud cais Kutools for Excel's Add Text swyddogaeth, gallwch nid yn unig ychwanegu'r testun penodedig at ddechrau neu ddiwedd y celloedd, ond hefyd gallwch ychwanegu'r testun penodedig i safle penodedig y celloedd.\n1. Dewiswch ystod rydych chi am ychwanegu testun ati, ac yna cliciwch Kutools > Text > Add Text.\n2. y Add Text bydd dialog yn cael ei arddangos, ac yn nodi'r testun penodedig ac yn nodi'r safle benodol rydych chi am fewnosod y testun yn y blychau. Gweler y screenshot:\nDyma fi'n teipio 3 i mewn i'r Specify mae blwch testun yn golygu ychwanegu testun ar ôl trydydd cymeriad y llinyn.\n3. Cliciwch Ok or Apply. Mae'r testun penodedig wedi'i ychwanegu at safle penodedig y celloedd. Gweler y screenshot:\n(1) Yn Specify blwch testun, gallwch deipio rhifau gyda choma ar wahân i ychwanegu testun mewn safle lluosog ar yr un pryd.\n(2） Os ydych chi am ychwanegu testun cyn pob llythyr uchaf, bydd y 1st letter is uppercase opsiwn i mewn Add Text gall cyfleustodau eich helpu chi.\nHefyd, gallwch ychwanegu testun cyn pob llythyren fach, neu bob llythyr rhif.\nDemo: Ychwanegu testun at ddechrau neu ddiwedd pob cell\nYchwanegwch dannau o destun i gelloedd lluosog\nYchwanegu / mewnosod seroau blaenllaw i rifau neu destun\nYchwanegu / mewnosod rhagddodiad neu ôl-ddodiad i gelloedd, rhesi a cholofnau dethol\nYchwanegwch symbol canrannol ar gyfer rhifau lluosog mewn celloedd\ndkbhardwaj · 2 years ago\nAK · 3 years ago\nRaghulan · 4 years ago\ndeepakksingh90@gmail.com · 3 years ago\nGaine Faste · 4 years ago\nRBTRIPP · 5 years ago\nShaikh · 5 years ago\nQasim · 5 years ago\nVISHNU VASUDEVAN · 5 years ago\nsania · 5 years ago\nreza · 6 years ago\nsameer · 6 years ago\nDavy · 6 years ago\nAayush · 6 years ago\namr · 6 years ago\nMiss Bunny · 7 years ago\nNiranjan · 7 years ago\nArun Prasad Kumar · 7 years ago\nBharathi · 7 years ago\nanurag · 8 years ago\nAndrew Jensson · 8 years ago


Yr Archif Ddarlledu Genedlaethol yn derbyn £5m – Golwg360\n14 Mehefin 2019 am 07:55 Diweddarwyd am 08:48\nBydd yr Archif Ddarlledu Genedlaethol yn mynd yn ei blaen ar ôl i’r Llyfrgell Genedlaethol dderbyn bron i £5m mewn grant.\nBydd yr arian gan y Loteri Genedlaethol yn helpu i greu’r archif – y gyntaf o’i bath yng ngwledydd Prydain – a fydd yn cynnwys tua 240,000 awr o ddeunydd radio a theledu o Gymru ac sy’n dyddio’n ôl dros gyfnod o ganrif.\nMae’r rhan fwyaf o’r deunydd gan y BBC, a bydd yn cael ei ychwanegu at archif bresennol ITV Cymru yn y Llyfrgell Genedlaethol.\nBydd y deunydd yn cael ei gadw mewn storfa bwrpasol 1,000 metr sgwâr yn y Llyfrgell Genedlaethol yn Aberystwyth, a bydd modd i’r cyhoedd gael mynediad tuag ato mewn pedair canolfan ledled Cymru.\nBydd modd gwylio rhan o’r deunydd, sef 1,500 o glipiau archif BBC Wales, ar y We yn ogystal.\n“Rydyn ni wrth ein bodd bod y Loteri Genedlaethol wedi rhoi cyllid ar gyfer y prosiect arloesol hwn fydd yn sicrhau y bydd archif BBC Wales ar gael i’r cyhoedd,” meddai Prif Weithredwr a Llyfrgellydd y Llyfrgell Genedlaethol, Pedr ap Llwyd.\n“A ninnau’n gartref i Archif Genedlaethol Sgrin a Sain Cymru, a bod deunydd gan ITV Wales eisoes yn y Llyfrgell, rydyn ni’n bwriadu diogelu’r ffynhonnell hanfodol hon o dreftadaeth ein cenedl ar gyfer cenedlaethau’r presennol a’r dyfodol, a’i defnyddio i helpu sefydlu Archif Ddarlledu Genedlaethol gyntaf gwledydd Prydain.”


Recriwtio contractwyr | Audit Wales\nEin proses ymgeisio\nBydd yr holl gontractwyr ar ein cronfa ddata wedi cyrraedd y lefel cymhwysedd sy’n ofynnol ar gyfer y rôl fel contractwr neu arbenigwr.\nMae unigolion sy’n gwneud cais i ymuno â’r gronfa ddata yn cael rhyw fath o asesiad. Unwaith y cânt eu derbyn ar y gronfa ddata nid oes rhwymedigaeth ar Swyddfa Archwilio Cymru na’r unigolyn i gynnig neu dderbyn gwaith.\nLle cynigir gwaith, bydd y cyflog rhwng £170 a £250 y dydd a bydd yn seiliedig ar wybodaeth, sgiliau ac arbenigedd yr unigolyn. Mae cyfleoedd ar gael yn ein holl swyddfeydd sydd wedi’u lleoli yng Nghaerdydd, Abertawe neu Aberegele a bydd y rôl yn golygu ei bod yn ofynnol ichi deithio ledled Cymru.\nI gael trafodaeth anffurfiol cysylltwch â’r tîm Adnoddau Dynol ar 02920320543 neu ar Adnoddau.Dynol@archwilio.cymru


Yn gyn-athrawes ac addysgwr athrawon, mae Jane yn ymgynghorydd addysgol a rei liwt ei hun. Gweithiodd ar ddatblygu ac asesu profion yn y Sefydliad Cenedlaethol art gyufer Ymchwil Addysgol (NFER) Cymru rbwng 1999 a 2020. Mae wedi ymwneud â'r gwaith o ddatblygu profion Cymraeg statudol CA3, Rhaglen Ryngwladol Asesu Myfyrwyr (PISA) ac mae hefyd wedi gweithio ar Ddeunyddiau Asesu Sgiliau Dewisol CA2 a Phrofion Darllen Cenedlaethol ar ran Llywodraeth Cymru.\nAr hyn o bryd, mae'n gweithio ar ddatblygu amrywiaeth o asesiadau darllen ar gyfer y cwricwlwm cenedlaethol yn Lloegr yng Nghanolfan Asesu NFER ac yn gwneud gwaith ymchwil ar e-asesu. Mae Jane wedi datblygu deunyddiau ystafell ddosbarth ac adnoddau addysgol ar gyfer amrywiaeth o gleientiaid gan gynnwys Coed Cadw a Cyfoeth Naturiol Cymru. Yn ogystal a’i gwaith ymgynghori, mae Jane hefyd yn diwtor Cymraeg i Oedolion.


Hafan > Pynciau > Ystadegau > Ffynonellau eraill ar gyfer ystadegau > Ffynonellau data plant a phobl ifanc > Coverage of Vaccination Evaluation Rapidly (COVER) Coverage of Vaccination Evaluation Rapidly (COVER)\nCaiff ei gyhoeddi ar 20 Tachwedd 2008\tMae Gwasanaeth Iechyd Cyhoeddus Cenedlaethol Cymru yn casglu’r data imiwneiddio o’r Gronfa Ddata Genedlaethol ar Iechyd Plant Cymunedol. Cyhoeddir adroddiad COVER (Coverage of Vaccination Evaluation Rapidly) yn flynyddol a chwarterol.\nGwefan Gwasanaeth Iechyd Cyhoeddus Cenedlaethol Cymru: Imiwneiddiadau Plentyndod wedi'u rhaglenni\nYdi'r data ar gael?\nImiwneiddio yn ystod plentyndod yw un o’r mesurau iechyd ataliol mwyaf effeithiol. Gellir imiwneiddio rhag clefydau trosglwyddadwy megis polio, y frech goch a pertwsis (y pâs) sy’n gallu achosi marwolaeth neu broblemau iechyd hirdymor.\nAmledd: Blynyddol a chwarterol.\nAdeg cyhoeddi: Adroddiad blynyddol COVER yn Awst; adroddiadau chwarterol tua 8 wythnos ar ôl diwedd y chwarter.